text:
PADIRI NDORIMANA YANGA KILIZIYA GATOLIKA CYANGWA NI ABAHUTU ATAYISHAKAMO ?
Igitabo Padiri Ndorimana Yohani yise « De la région des grands lacs au vatican : intrigues,scandales et idéologie du génocide au sein de la hiérarchie catholique » maze kugisoma incuro eshatu zose, ngitangira nkakirangiza ! Gikomeje rwose kunshishikaza kubera ko kimfasha kumva intandaro y’ibibazo bikomeye Abanyarwanda bahuye na byo kandi bikaba bigikomeza kubapyinagaza.
Muri iki kiganiro ndagira ngo mbereke ibitekerezo-nkingi Ndorimana yubakiyeho igitabo cye bityo namwe murusheho kwirebera ukuntu u Rwanda rugifite ingorane zitoroshye ! Ibyo bitekerezo-nkingi ni ibi bibiri bikurikira : 1.Mu mikorere ya Kiliziya gatolika nta butabera buharangwa. 2. Abahutu ni ubwoko bwo hasi (inférieurs au Tutsi).
1. « Mu mikorere ya Kiliziya nta butabera buharangwa »
Mu by’ukuri, iyo usomye igitabo cye witonze uhita ubona ko igitekerezo gihatse ibindi Padiri Ndorimana ashaka gutambutsa kiri ku rupapuro rw ‘187. Dore uko abyivugira : «Dans les procès civils, on connaît le rôle du juge et des parties. Le greffier, lui, a la compétence de faire respecter les décisions du tribunal, donc du juge. Pour le cas qui nous occupe, le Saint Siège est tout : il accuse, récuse, décide et exécute. Application : il n’y a pas de justice dans l’Eglise catholique » (p.187).
(« Mu manza zisanzwe za gisivile, tuzi inshingano za buri wese : iz’umucamanza ntizihura n’iz’ababurana. Grefiye we ashinzwe gushyira mu bikorwa icyemezo cy’urukiko ari na cyo cy’umucamanza. Tugarutse ku bitureba, dusanga Urwego rw’ubuyobozi bukuru bwa Kiliziya gatolika rukora byose : rurashinja rukanashinjura,rufata icyemezo akaba ari na rwo rugishyira mu bikorwa ! Kubera iyo mpamvu : nta butabera burangwa muri Kiliziya gatolika ! »)
Twibuke neza ko Padiri Ndorimana yize amategeko ya Kiliziya gatolika (Droit Canon) akaba abifitemo diplôme y’ikirenga (Doctorat). Ubwo rero umuntu yatekereza ko avuga ibyo azi neza ! Gusa ndahamya ko nta wabura gutungurwa n’uko umuntu wize amategeko ya Kiliziya atangaza ku mugaragaro ko ntacyo ayo mategeko amaze kuko ntaho akoreshwa ! Muri make Ndorimana yataye igihe yiga ibintu bidafite akamaro, bitazanamufasha kugira uwo yarengera ! Niko Ndorimana abibona, nta n’icyo twabivugaho kindi !
Nyamara ariko n’iyo umuntu ataba yarize ayo mategeko ya Kiliziya ngo aminuze nka Ndorimana, mu magambo ye hari ahantu buri wese yahita abona ikibazo : Ndorimana arashaka ko Kiliziya gatolika ikora nk’ « inkiko zisanzwe za gisivile » ! Kuki adashaka kutubwira ko kiliziya itandukanye n’inkiko zisanzwe ? Ndorimana se yaba yaribagiwe ibyo yize kuri kamere nyayo ya kiliziya(Ecclésiologie) ? None se niba azi imiterere n’imikorere nyayo ya kiliziya kuki ahitamo kuyifata nka « société civile ou politique »! Turasanga ko abyirengagiza nkana kugira ngo abone uko asobanura ibindi bibazo yifitiye nk’uko bigaragazwa n’ingero ebyiri yagize nk’ibendera ry’imigambi ye.
Ikibazo cya Musenyeri Muvara
Ubundi jye sinkunda ko abantu bipfiriye bavugwa mu rwego rw’amahane no guterana amagambo ! Ariko ubwo Ndorimana aribyo ashyize imbere, reka dutinyuke kugira icyo tubivugaho. Twese tuzi ukuntu Musenyeri Muvara yatorewe kuba Umwepiskopi wungirije(Evêque auxiliaire) wa Diyosezi ya Butare taliki ya 30 ukuboza 1989. Nyuma y’itorwa rye Muvara yazengurutse hose mu gihugu asuhuza abantu kugira ngo bamumenye. Yaje no mu Seminari nto ya Nyundo aho nigaga, ndamubona numva ndamwikundiye. N’abaseminari bose nabonaga bamwishimiye. Nyuma ababishinzwe baje kumusaba kwegura (taliki ya 2 mata 1989) atarahabwa isakramentu bibabaza benshi ariko nta n’ubwo bose babwiwe impamvu z’uko kweguzwa, kuko yenda bitari ngombwa ko zivugwa ku maradiyo.
Nyuma y’aho, mu ibaruwa Musenyeri Muvara ubwe yandikiye abepiskopi b’u Rwanda taliki ya 20 mata 1989 yivugira impamvu bahereyeho bamusaba kwegura : « je suis innocent devant l’accusation portée contre moi. Je ne suis pas père de l’enfant de Véronique Nyirandegeya. J’ignore les mobiles qui l’ont poussée à porter un faux témoignage » (p.285) ;( « Ndi umwere w’ibyo banshinja.Umwana wa Veronika Nyirandegeya si jye twamubyaranye.Sinzi icyamuteye kunshinja ibinyoma »). Byumvikane ko uriya mugore witwa Veronika Nyirandegeya yatanze ubuhamya buvuga ko afitanye umwana (cyangwa abana) na Musenyeri Muvara, dore ko byanahwihwiswaga muri Kigali. Ndorimana aratubwira ko icyo kirego kimaze kugera ku babishinzwe, bihutiye gukoresha iperereza, ari naryo ryahamije Muvara icyo cyaha (p.67) ! Musenyeri Muvara we yaje kwandika iriya baruwa yo ku italiki 20 mata 1989 avuga ko arengana, ariko nta n’ikindi kimenyetso yashoboye gutanga. Yenda nta cyo yari afite. Gusa ndumva umuntu ataba ashinyaguye yibajije impamvu Muvara atakurikiranye kiriya kibazo ngo yirwaneho, ngo yenda ubwepiskopi abureke ariko nibura yerekane ibimenyetso by’uko yarenganye. Mu myaka itanu yari ananiwe kugira icyo yabikoraho ? Aha umuntu yatekereza ko yabiretse nkana ! Impamvu nyayo yamuteye kutirirwa abikurikirana ntawapfa kuyimenya ! Twibuke ko yitabye Imana muri 1994, ahitanywe na jenoside. Imana imuhe iruhuko ridashira.
Ibyo Muvara yanze gukora Ndorimana nibyo yiyemeje kumukorera : ngo agamije kwerekana uko Muvara yarenganyijwe n’ubuyobozi bwa kiliziya biturutse ku bepiskopi b’abahutu ! Ndumva ntawakwanga ko ukuri kwajya ahagaragara ! Igitangaje ni uko Ndorimana avuza induru gusa ariko akaba ari nta kimenyetso gishya na busa atanga kivuguruza kiriya kirego kitoroshye. Ndorimana arerekana gusa ko Muvara yari inshuti ye cyane kuva ari abana ariko akirengagiza ko ibyo nta cyo bitwunguye ! Aranavuga ukuntu Muvara yari umuntu mwiza cyane kandi birashoboka. Gusa ibyo byose ntacyo byongera ku ngingo y’urubanza ! Kuba inshuti ya Ndominana ntibihagije ngo Muvara abe umwere ! Kuba umuntu mwiza cyane ntibivuga ko utatera umugore inda ! Kwemeza ko nta kindi yazize uretse kuba yaravutse ari umututsi (ariko Ndorimana azatubwire neza n’ubwoko bwa Veronika Nyirandegeya !) ni ryo turufu ryonyine Ndorimana afite, kandi naryo tuzi impamvu arihagarariyeho ! Abashaka kumva « ingengabitekerezo » icyo ari cyo bajye bahera n’aho !
Nanone ibyabaye kuri Musenyeri Muvara birababaje. Gusa rero Muvara we yagize ubutwari bwo kwakira ibyamubayeho, yumvira Kiliziya, akomeza ubutumwa kugera ku munota wa nyuma ! Ndorimana sibwo agiye kumurusha kwimenya ! Icyo twanze ni uko ikibazo cya Muvara cyahindutse igikangisho(épouvantail) muri kiliziya y’ Urwanda ! Kugira ngo ucecekeshe abepiskopi badafite aho bahuriye n’ibyabaye kuri Muvara, ugomba kubakangisha ikibazo cya Muvara ! Nibihinduke, turabirambiwe ! Muvara yararezwe ntiyisobanuye ! Ndorimana ntacyo asobanuye ngo abantu bacyumve ; nuko rero nakure aho ibikangisho bidafashe bigenewe abana, nabo bakiri bato ! Icyakora ahari igitekerezo gishya Ndorimana yongeraho ni uko kugira umugore cyangwa abana bitari bikwiye kubuza umupadiri gutorerwa ubwepiskopi ! Si ko Kiliziya ibibona muri iki gihe, yenda bizaza kera ! Ndorimana we, wirambirwa nzagufasha gutegereza !
Ikibazo cya Musenyeri Gapangwa
Urugero rwa Kabiri Ndorimana atanga akarutindaho agamije kwerekana ko nta butabera burangwa muri Kiliziya gatolika ni ikibazo cya Musenyeri Gapangwa Nteziryayo Jerome. Twibuke ko yabaye umwepiskopi wa Diyosezi gatolika ya Uvira guhera mu 1984 kugera mu 1999. Uyu na we akaba yarasabwe kwegura ku murimo wo kuba umushumba wa Diyosezi gatolika ya Uvira mu mwaka wa 2003. Ndorimana aremeza ko na we nta kindi yazize ureste kuba umututsi ! (p179). Igitangaje ni uko Ndorimana ubwe yivugira ukuntu n’abapepiskopi b’abatutsi b’i Rwanda n’ab’i Burundi banze gufasha Musenyeri Gapangwa muri icyi kibazo ! Yewe agera n’aho avuga ukuntu Mgr Fréderic Rubwejanga wayoboraga ASCEAC yanze kubyinjiramo akabwira Ndorimana mu kinyabufura ko byaba ari ukwivanga mu bibazo by’ikindi gihugu(RDC) ! Ariko Ndorimana we ntiyumva ukuntu Abapiskopi b’abatutsi bakwanga gufasha mwenewabo w’umututsi uri mu bibazo ! Arerura akabyita ubwoba buteye isoni, ubugambanyi n’ububwa ! Biragaragara ko kuri Ndorimana, ibihugu byigenga bitabaho ! Igifite agaciro ni Umututsi aho yaba ari hose haba mu Rwanda mu Burundi cyangwa Congo ! Kuri we kwivanga mu bibazo by’ikindi gihugu witwaje guharanira inyungu z’umututsi bikwiye kuba intego y’umututsi wese ! Bagenzi,aha si ho haturuka ziriya ntambara z’urudaca zimaze kuyogoza Akarere k’ibiyaga bigari ?
Ikinyereka ko Ndorimana ashyize imbere amanyanga no kuyobya abasoma igitabo cye ni uko yirinda kuvuga amakosa akomeye Musenyeri Gapangwa aregwa ! Aragira ati « Et si la conscience de Mgr Gapangwa ne lui reprochait aucun des péchés dont on l’accuse… ?(p.179) , (None kuri biriya byaha byose barega Musenyeri Gapangwa umutimanama we waba nta na kimwe umushinja ?). Ikigaragara ni uko ibyo byaha biriho. Ni ibihe ? Ndorimana arihutira kuyobya uburari ataretse no kongeraho iterabwoba : « De quoi Monseigneur Gapangwa est-il coupable ? Du fait qu’il est Munyamurenge ! Mais si c’était un hutu, tous les journaux se seraient déchainés pour écrire partout que c’est un martyr, que l’Eglise d’Uvira est en train d’être persécutée » (p.183).
(Musenyeri Gapangwa arahamwa n’ikihe cyaha ? Arazira ko ari umunyamulenge. Nyamara iyo aza kuba umuhutu ibinyamakuru byose byari guca ibintu bikwirakwiza hose ko ari umumaritiri , ko kiliziya ya Uvira iri gutotezwa .) Ndorimana arahamya ko abahutu ari bo bumvwa neza n’ubuyobozi bwa Kiliziya gatolika, ko abatutsi ari bo bonyine barenganywa !
« Finalement tout espoir tomba à l’eau. Ainsi Gapangwa fut condamné sans faute, sans avocat et sans appel » ! (p.186).
Ariko se Ndorimana arabona ko abantu bose ari injiji ku buryo bakwemera ibinyoma nk’ibi biteye isoni ? Musenyeri Gapangwa arazwi. Natwe twabajije abapadiri ba Diyosezi ya Uvira batubwira ko bo badasanga yararenganye nk’uko Ndorimana abivuga. Uretse kuba yaragize uruhare rugaragara mu gushyigikira intambara yishe benshi mu bo basangiye igihugu, afite n’andi makosa menshi yakoze adafite aho ahuriye n’ubwoko bwe ! Ni nde se uyobewe ko taliki ya 2 Nyakanga 1992, abakristu be bo mu karere ka Mwenga bageze n’aho bamutera amabuye ! Uzi ko bari baramuhimbye akazina nuko bakamwita « AFANDE »(Commandant) ? Dore uko umwe muri bo witwa Donatien MUKONO (Représentant international de l’ l’A.C.P.D., asbl) amuvuga « Il (Mgr Gapangwa) a oeuvré pour sémer la discorde entre ses prêtres, et a été largement impliqué dans le traffic d’armes ayant servi les agresseurs dans la conquête du Kivu en septembre 1996 ».. (« Yagize uruhare rukomeye mu kubiba umwuka mubi mu bapadiri be no kubacamo ibice, kandi yishoye mu gushakira intwaro abateje intambara mu gihugu mu 1996 ».) Biragaragarira buri wese ko biriya atari bwo butumwa Kiliziya yamushinze kwamamaza !
Ndorimana wize amategeko, ikirego nka kiriya ntabwo umuntu apfa kugihakana atisobanuye bihagije ! Roma yagiye kumusaba kwegura yabanje gushishoza igihe kirekire. Niba ushaka kuba avocat wa Mgr Gapangwa,nimwicare mwige dosiye neza , muvuguruze ibirego bitoroshye bimuri ku mutwe aho kwitwaza ubututsi ! Ese niba mu Kiliziya nta butabera buharangwa, Ndorimana ukaba warahagurukiye kurenganura Abepiskopi Vatikani irenganya kuki utarenganura na Musenyeri Mutabazi w’umuhutu, we ntumuzi ? Ese ko wishimira kumubyinira hejuru nk’aho we yari akwiye ibihano yahawe ni nde wavuze ko umwepiskopi w’umututsi adashobora gukora amakosa kandi ngo ayahanirwe ? Ndorimana we, ubwo bwibone bwo kumva ko hari ubwoko busumba ubundi ubukomora hariya uvuka, hariya tuzi neza, mu cyaro cy’ i Kansi ? Iwanyu mwari mufite amashyo angahe y’inka ? Mwatwaye iyihe misozi ngo tumenye ko nibura uri uwo mu nda y’ingoma bityo isuku ikaba ifite isoko ? Icyakora amateka ntiyahwemye kwerekana ko iyo hari abantu bumva ko ubwoko bwabo busumba ubw’abandi baba barimo gukurura imvururu n’akaga gakomeye mu gihugu ! Uwashaka kumenya neza uko ingengabitekerezo ya jenoside iremwa ikanahemberwa yakwitegereza ubwibone bwa Ndorimana !
2. Abahutu ni ubwoko bwo hasi (inférieurs aux Tutsi)
Mu by’ukuri niba hari ushaka kumenya niba ya myumvire yoretse Urwanda ikibaho, « abatutsi batekereza ko ari ubwoko bwatowe abahutu bakaba abatindi b’abagaragu. », azasome igitabo cya Ndorimana ! Kuva ku ntangiriro kugera ku musozo w’igitabo cye, Ndorimana ari mu ntambara yo kwerekana ukuntu abahutu iyo bava bakagera ari ubwoko bwo « hasi cyane » : ni bo bonyine bicanye guhera za 1959 kandi bakaba bacyicana, barasebanya, barasabiriza, ntibazi kuyobora (igihugu na Kiliziya)… ! Niba ugira ngo ndabihimbye, soma igitabo cye !
Agasuzuguro ka Ndorimana agirira ubuyobozi bw’abahutu akagaragariza ahantu henshi, reka nifatire ingero ebyiri gusa, zireba Kiliziya :
Iyo Ndorimana yitegereje Diyosezi ya Cyangugu kuva yatangira kuyoborwa na Bimenyimana w’umuhutu, aca urubanza muri aya magambo : « or le diocèse de Cyangugu a perdu sa vitesse de croisière.. »(p.130), (« Gusa rero Diyosezi ya Cyangugu yarangije guta umurongo mwiza w’amajyambere yari imaze kugeraho »). Kuri Ndorimana Diyosezi iheruka kugenda neza mu gihe cy’inzibacyuho, muri ya myaka ibiri yamaze ihagarariwe na Ndorimana ubwe, Ndorimana w’umututsi ! Byumvikana ko iyo Roma ikoresha ubutabera akaba ari we iha ubushumba, Diyosezi ya Cyangugu iba iri mu bicu ! Ahari !
Ikinyereka ko ibyo Ndorimana avuga kuri Cyangugu bitamugwiririye ni uko abigarukaho kenshi ! Reka tunyarukire Uvira turebe uko ahabona : « Avec l’élimination de Monseigneur Gapangwa du siège d’Uvira, les Pères Xaveriens donnent un coup final à ce diocèse jadis prospère » (p.178) ;( « Mu kuvanisha Mgr Gapangwa ku ntebe y’ubushumba ya Uvira, Abapadiri bo mu muryango wa Mutagatifu Saveri babaye nk’abakubise intorezo diyosezi nyamara yari yarayiteje imbere cyane») .Twibuke ko Ndorimana yandika ibi nyuma y’imyaka itanu Gapangwa arekuye Diyosezi ! Hagati aho taliki ya 29 Nzeri 2002, Diyosezi ya Uvira yahawe undi mushumba wahoze ayobora muri Shaba ari we Jean Pirre Tafunga. Yagerageje kugarura ubumwe mu bakristu, abapadiri bari barahunze baratahuka, paruwasi zari zarafunze zirongera zirakora. Kubera ubutumwa bwiza yari amaze gukora Uvira, taliki ya 1 kanama 2008, Papa yatoreye Mgr Tafunga kuyobora Diyosezi nini kurushaho ya Lubumbashi. Nyamara ibyo ntibibuza Ndorimana guhagarara ku maguru yombi akemeza ko Diyosezi ya Uvira yayobowe nabi, ikaba yarasubiye inyuma cyane ndetse ikaba yarapfuye burundu kubera ko itakiyoborwa na Gapangwa w’umututsi !
Mu mutwe wa Ndorimana abatutsi ni bo bayobora neza, abahutu ni abo kwica ibintu gusa ! Nanone ariko si abatutsi bose yemera, ashima abo yishakiye gusa, bafite amatwara nk’aye, naho abandi bose ntaho bataniye n’abahutu : ni ingambanyi, ni abanyabwoba, ni imbwa ! Ubu se tuvuge ko imyumvire nk’iyi izadufasha iki mu kubaka kiriya gihugu ? Niba umuntu wize akaminuza atekereza atya, turava he tukajya he Banyarwanda, Banyarwandakazi ?
Ariko ikibabaje kuruta byose ni iki ngiki : iyo witegereje ibibera mu Rwanda muri iki gihe, umuntu yabona ko ibitekerezo nk’ibya Ndorimana atari umwihariko we gusa !
*Iyo wibutse uburiganya bwashojwe no gusenya ishyaka rya MDR muri 2003 ; iyo wiboneye igitugu n’agasuzuguro byaranze amatora yo muri 2003 , ayo muri 2008 akaba ari nako bizagenda muri 2010 ; iyo witegereje iterabwoba rigamije gucecekesha burundu abantu bashyira mu gaciro bari mu Rwanda muri iki gihe ; iyo urebye uko abahutu n’abatutsi batazwi barenganywa muri iki gihe, bakamburwa utwabo, bagafungwa , bakicwa ; iyo ubonye uko Inkiko gacaca zateshejwe ubutumwa bwo kunga abanyarwanda zigahindurwa igikoresho cyo kwikiza abadashakwa mu gihugu no gucupiza abahutu ; iyo utahuye gahunda-mbisha zigamije kubuza abana b’abahutu kwiga amashuri yisumbuye na Kaminuza mu Rwanda ; iyo hagize umuntu wabyiboneyeye n’amaso ye(cg wabikozemo !)ukwibira akabanga akakumvisha ukuntu hariho abahutu bajijutse n’abatutsi batizewe bangirikira kwa muganga no mu buroko batewe imiti itajyanye n’indwara cg bagaburiwe akataribwa ( !)…ubura umwuka ugahondobera, ukazagarura akenge wibaza uti Rwanda FPR igukuye he ? Irakwerekeza he ? Uzagarukira he ?
Igitabo cya Ndorimana kirerekana ku buryo budasubirwaho ko FPR izi neza ko umwanzi wayo ari ibitekerezo bya « Parmehutu » ! Kuko Lunari itashoboye gusenya MDR-Parmehutu bikayiviramo gutsindwa, FPR ni cyo yihutiye gukora ! Ndibuka umusirikari w’umukapiteni witwa Asmani watwaraga (abasilikari ni bo bayobora, abayobozi ba gisivile ni umurimbo !) i Nyamirundi mu 2004-2005 : yakundaga gukoresha abaturage amanama, akabatitiza ababwira ko uburozi bariye bagomba kurutswa ari ibitekerezo bya Parmehutu ! Haba ubwo yacishagamo agatora n’inkoni akabakubita ataretse no kubabwira ko umunsi umwe azabashoreresha imbunda akabaroha bose mu Kivu : ng’uko uko yabarutsaga ibitekerezo bya Parmehutu ! Muri make ihame-ngenderwaho abanyarwanda bose basabwa gucengeza mu mitwe yabo ni iri : « nta we ugomba gutinyuka ngo avuge ko abahutu barengana ». Mu yandi magambo abahutu si abantu, ntibagira umubiri, ntibababara, ntibapfa ngo bashire, n’iyo bapfushije ntibunama ! Urugero ? Iyo Abepiskopi bane b’abahutu bishwe na FPR ku mugaragaro tugomba guhita tubibagirwa, ntibashyingurwe nk’uko umuco karande wa Kiliziya ubiteganya ahubwo tugashishikarira kuririra umubyeyi wacu Musenyeri Gapangwa wakuweho icyizere azize kwikorera amasasu yo kurimbura abakristu ashinzwe ! Ni akaga, abanyarwanda baragatoye pe !
UMWANZURO
Mu nyandiko yise « FPR-Inkotanyi na Lunari ni mahwi », Déogratias Mushayidi (umututsi utabikandagiza abandi) aragira ati « Lunari kimwe na FPR, bavuze ko nta bwoko bubaho. Nyamara intego y’ingoma ya cyami iguma kuba « Imbaga y’inyabutatu ijya mbere« . Mu gihe abahutu binubiraga kuvutswa uburenganzira bumwe na bumwe, nta mushefu w’umuhutu wariho, hariho abasushefu na bo bake. Muri icyo gihe i bwami bemezaga ko nta muhutu warenganaga, ko ari umwuka mubi wazanwaga n’abantu bagombaga guhanwa nk’abagome kubera umwiryane w’amoko atanabaho bakururaga muri rubanda rw’Umwami! Mu gihe ikibazo cy’amasambu cyavugwaga, bigaragara ko abahutu bari muri benshi bayavukijwe (dore ko n’ubundi ari na bo benshi mu gihugu), i bwami bo bavugaga ko ibyo nta shingiro bifite, ndetse ko ari ubwa mbere babyumvise. Mu gihe abahutu binubiraga kutajya mu mashuri no mu butegetsi, i bwami bavugaga ko bakwiye kugena abakandida boherezamo, kuko ngo nta wigeze abaheza. Uko byagenze ibara umupfu. Mu ikubitiro, abakoloni b’icyo gihe bashyigikiye umurongo umwe na leta yariho y’Umwami. Maze barayishora na yo irushaho kwihuta yayobye, igeze mu rwobo bayivanaho amaboko. Uko byaje kurangira ni agahinda.
FPR na yo rero, mu gihe idahwema kwemeza ko nta moko ariho, ntibura kuvuga ko habayeho itsembabwoko, kandi ni koko. Ariko iyo muri gacaca abahutu biciwe na FPR bavuze ibyabo, ubutegetsi bwihutira kubabwira ngo « vuga uvuye aho ». Abatutsi biciwe na FPR bo ntibanatinyuka kubihingutsa kuko bahita babita abahutu bikaba bihwaniyemo. Mu gihe bavuga ko nta moko ariho, ntibibuza ko havugwa « ingengabitekerezo ya jenoside », kandi na yo ngo ni indwara yihariwe n’abahutu kandi batakibaho! Kuko ngo nta bwoko bukirangwa mu Rwanda .Mpakanye ubugome ! Nanze gushyigikira ko mu Rwanda habaho ba nyamupfa ntibarire. Nanze kogagiza ikibi ngo nkunde nserukane na « bene wacu » duhimbarwa mu mafuti !”.
Uwaduha Abanyarwanda barindwi nka Déogratias Mushayidi bababona neza akaga igihugu kirimo, bakishyira hamwe maze mukareba ngo ibintu birahinduka mu Rwanda ! Dukomeze tubisabe Imana.
Bikorewe i Paris,
20 Ukuboza 2008,
Padiri Thomas Nahimana
hasEML = false;


c: text/html

text:
ariko bitari byiza kandi bikomeje kugukurikirana muzabukuru zawe. Icyambere nkwibukiraho niminsi twafunze amashuri kuberako wari wahamagariye abanyarwanda nako abayoboke bawe mugufunga imihanda no gutiwaka mapine. Aha nakwibutsa ko igihugu cyari cyugarijwe ndetse bamwe muri ba Masenge bari munkambi za Nyacyonga. ndibuka abenshi baza gusabiriza i Kigali maze ubwira abari bagushigikiye muricyo gihe ko bagomba kujya bazibwira zikajya mu Kiyovu kwa Habyarimana gusabayo ubufasha ngo kuko niwe wateje intambara. Abenshi mubanyarwanda bimpumyi barakumviye ndetse harimo numubyeyi wanjye ariwe Data. Yari yaramize ideology yawe ya RUKOKOMAISM. Nawe ari mubabwiye abana bimpunzi ayo magambo yawe. Ahari wambaza uti aracyemera ideology yawe. Ndumva yarihannye umunsi Kagame yamutaye muryakajwiga muli 1995 ubwo wamuhamagariraga gutahuka nizindi mpunzi niba yarageze i Kigali mukabonana niba baramushimutiye munzi ibyo niwowe nabibaza. Abasigaye Mugunga twavuga tuti uko byagenze bibara umupfu.
BENSHI BARABAZA BATI KUKI TUBONA ABAROZI NTITUVUZE INDURU?Hari umugani w’i Lingala uvuga ngo “Soki omoni ndoki belela.” Bisobanura ngo: “Nubona umurozi ujye uvuza induru.” Uyu mugani ujya gusa n’uw’i Kinyarwanda uvuga ngo: “Uhishira umurozi akakumaraho abana.” Cyangwa umurozi umuhishira kera akakumara kurbyaro. Maze iminsi njya impaka nabamwe bihutu abantu basigaye bita AMAJYOGI ngerageza kuyumvisha igisobanuro n’ingaruka z’ubugambanyi abanyarwanda benshi cyane cyane abahutu binda nini nkaba Rukokoma nabambari
be badushizemo ariko nkabona bamwe batabyumva. Aba bagambanyi cg se abahutu bihutuye aribo amajyogi aho ava hose akagera, yitiranya gukora politiki no kugambana. Ibi byamateshwa byatangiriye muri bamwe bahoze muri FDU barangajwe imbere na Musangamfura Sigisiberi, warumaze iminsi arwanira imyanya muri FDU akibagirwa ibyo yanditse kubanyarwanda muli 1991 ahuheera ngo ngaho FPR nize Gisunzu aveho maze impundu zivuge. Ikibabaje nuko amazuru ye bari baiye kuyagira Vuvuzela cg se Ikiroro kuribamwe bazi ibyo kogeza imipira muriza 1990. We nabandi bahutu binda nini nka bwana Gasana Anasitazi, Rwaka Theobald, Habyarimana Mukaru, nabandi bahutu batunaraga ngo FPR nifata igihugu impundu zizavuga nahuye nabo ubwo mperutse muburayi na Amerika bahunaguzwa barebana isoni nkizikibwana cyaneye mwisakaro. Maze mbajoije bwana Gsana impamvu yagambaniye abanyarwanda akba atari mu Rwanda nuko aba ambwiye amwe yamatabapfu ngo na Habyarimana yagambanye. Sinigeze mufasha kurondogora ngo mubaze uko Habyara yagambanye ahubwo nibajije nimba Gasana yaragambanye yitura Habyarimana cg abanyarwnda bageraga muri millioni 6 zose yataga murwobo.
ubugambanyi ababikoze bagomba kubisabira imbabazi twakumva nkabanyarwanda bazikwiye tukazibaha ariko tutabikuye mumateka yabanyarwanda yuko mwagambaniye igihugu nabanyarwanda mukagiha abagande ngo kugirango mukunde mube ba Ministryi bintebe. Nonese uyicayeho aho muburayi? Haba muburayi amerika nomubindi bihugu byateye imbere iyo ugambaniye igihugu urabikurikiranwa. Icyaha cy’ubugambanyi kirakomeye, kandi kigaragara kimwe. Umugambanyi ni ukurikira inyungu ze bwite akifatanya n’umwanzi w’igihugu ke mukukigirira nabi. Ibi bintu biroroshye kubyumva, abavuga ko batabyumva akenshi baba bijijisha. Nkimara gusoma itangazo rya Twagiramungu Fabusitini byanteye uwkibaza kwinshi yagombye gusobanurira abanyarwanda. Ngo uyu mugabo nabambari be abenshi muribo nabo yakoranye nabo muri FPR harimo umutindi Theobald Rwaka n’ababoyi babo bicaye ahantu mu nsi y’igiti i Burayi, bafata ibyemezo byo gutanga abayobozi ba FDLR ngo bajye gucirwa mu maso, no gusuzugurwa na bene madamu, nkuko babigize ba Gen. Kabiligi, Ndindiliyimana, Capt Sagahutu, Cpt Simbikangwa n’abandi bayobozi b’ingabo zu Rwanda za Republika mwagambaniye muri za 1995.
batikiye arukubera ubugambanyi bwawe nabambari bawe abenshi bakaba bari mukigare cyitwa LIPRODHOR cyagendaga gicura amatiku ngo kiraharanira uburenganzira bwabatutsi maze kigahabwa amafranga na amerika nuburayi ngo eojo muboneko uko muhirika ingoma ya Republika yu Rwanda maze mutugarurire bene Kanjogera? Wibuka neza amagambo wavuze kuri RFI 1996 bakubaza ibyerekeranye nimpunzi zabahutu zalimo kwicirwa mumashyamba ya Congo ukihandagaza ukavuga ngo ninterahamwe zanze gutaha kubera ko zishe?Ese ko wowe utishe uracyarya amafu yimpunzi kubeera iki wataha ukajya iwanyu mu Rwanda ariko ukareka abana ba FDLR bibabariye bagakomeza urugamba.
NGO USHAKA KO FDLR ISHAKA ABANDI BAYOBOZI
AGAHINDA BAMARANYE IMYAKA IRENGA 24. FDLR nabayobozi babo nintwari abanyarwanda twese twemera bamaze imyaka irenga 20 barwanira kurengera ubuzima bwabanyarwanda ndetse umwanzi wambere FDLR yagize ntawundi ni bwana RUKOKOMA kuyko iyo udatiza umwanzi umurindi ibibibazo byose abanyarwanda twagize ntibiba byarabayeho. FPR ntiyatri gufata igihugu, GATABAZI ntiyari gupfa kuko yari yanze gahunda zanyu zokwica Habyarimana. Mwenewanyu BUCYANA ntaba yarishwe nabakombozi wari wateguye bamuziza Gatabazi kandi ariwowe waruri muruwo mugambi. Ibyo byose uzabanze ubisabire imbababazi abanyarwanda maze ubone kutubwira uko ugiye kutubera MUSA WABANYARWANDA. FDRL yitanze kuburyo burenze ubwo kwemera abantu nka COL. FRODUARD MUGEMANYI warumuhanga urwanda rwari rufite nokwisi hose bahoraga bamwemera kubera ubuhanga mukuvura. Yaritanze maze yanga kwirukankira i Burayi nkawe nabandi bitwa ba KARABAYINGA CELESTIN basize boretse abanyaruhengeri igihugu cya FPR kimaze kubaherera bahunga bambaye amakabutura nkabagiye gupakasa za Bugande abo bose bakwiye gusaba imbabazi. Ariko mugomb kwibuka intwari za FDLR nkabo ba Col Mugemanyi nkubwiye bari bakenewe mumahanga ariko bagatanga ujbuzima bwabo kugirango abanyarwanda tubone amahoro murwatumbyaye. Nagahenge ubu dufite hano mu Rwanda nuko FPR ibizi neza ko ikomeje kutujujubya twasanga FDLR mumashyamba. Ibyo bituma ihora yigengeseye ariko ibihutu byihutuye nkamwe mugomba kugenda mwitonze kuko turabazi.
IYO UGENDA NKIGISHUHE UKAVUGA NKIGISHUHE URI IGISHUHE
FDLR niterwa azayitabara, hanyuma akaba avuze ko mbere yo kuyitabara agomba kubanza kuyica umutwe, byanyibukije imvugo y’amajyogi yo muri za mirongo icyenda yavugaga ngo: “Habyarimana navaho impundu zizavuga.” Hari insoresore zabiririmbaga zitazi icyo zivuga ariko, abantu nk’uyu mushyingirabami bari barumvishijwe n’inkotanyi n’abazizanye ko ikibazo yari Habyarimana, noneho nabo bagerageza kubikwiza mu rubyiruko rumwe rudasobanukiwe. Muri ibi byose, icyo abantu bakunze kwibagirwa nuko, aya majyogi yohereje ikipe i Washington yiyitaga ngo ni abahutu bacisha make(hutu moderes), kujya kubwira abanyamerika ko ikibazo ari Habyarimana ko avuyeho ibintu byose byatungana. Ntibyatinze, urwego rukuru rw’ubutasi rw’Abanyamerika (CIA),rusohora raporo yavugaga ko Habyarimana aramutse apfuye hashobora gupfa abantu bari hagati y’ibihumbi mirongwitanu n’ibihumbi(50000). Muri make bwana RUKOKOMA abanyarwanda nibagufata nkumugambanyi ntukabihakane kuko warabikoze ahubwo ikizima nugusaba imbabazi.
TWAGIRAMUNGU YAGOMBYE KUBA AHAMAGARIRA URUBYIRUKO NYARWANDA MUKWIFATANYA NA FDLR MURIBI BIHE ILIMO
umwiryane mubanyarwanda. Iyaba tugifite inyangamugayo tuba twazibwira zikatujya imbere ariko se Izo nyangamugayo se ziri hehe? Ni uko se tutazifite? Igisubizo kiroroshye. Inyangomugayo turazifite, ariko nyuma y’aho inkotanyi zifatiye ubutegetsi, bene madamu bazizanye barazirundarunze bazijyana Arusha ngo zitagira icyo zikora, niyo zaba nta cyaha kizifata. Izindi nyangamugayo ziri mu mashyamba ya Kongo zirinze abaturage bacu, mugihe abagambanyi n’ibigwari birirwa barigata ibirenge bya bene madamu ngo nibabashyire ku butegetsi i Kigali batiyushye akuya, ahubwo bagatanga ikiguzi ku ntwari zitigeze zitekereza, ahubwo zemeye kutava iruhande rwa rubanda, abantu nka Rukokoma bagurishije, abandi bakayitererana. Kuba rero umwami w’amajyogi yihutiye kugurisha abayobozi ba FDLR byagombye kutwibutsa ko mu by’ukuri ubara ijoro ari uwariraye. Tureke kurambiriza ku bantu tuzi neza ko badakorera inyungu z’abanyarwanda, kandi nitubona ibimenyetso byerekana aho bahagazi tubivugire ahagaragara, kandi turebe niba ibikorwa by’abo dushaka ko batuyobora, bitwereka koko bakunda igihugu. Nitubona abarozi tujye tuvuza induru.
rero kwitonda na politiki yawe ntabwo uli mushya abanyarwanda turakuzi kandi ibyo watugezaho twarabibonye. Gusenya FDLR Ukubaka ngabo zawe byo ubyibagirwe. ,Gusa nkuko nakubwiye ndumuntu usobanukiwe politiki ya Afrika ndetse nampuzamahanga. Ugomba kujya ufata ibyemezo ufatanyije na FDLR naho ibyo kwicara wenyine ngo wabonye inzira ijyana impunzi zabanyarwanda ikanani kandi ishobora kubaroha nkuko wabidukoze muli 1991 ugomba kwitonda. Ikindi nakubwira nuko iki nigihe waba uhamagarira urubyiruko nyarwanda kujy kwifatanya na FDLR nkuko inktanyi zagiye zi recruiting abanyarwanda babatutsi nabandi bahutu bubwenge buke bakazisanga byaba byiza uhamgarriye abana babanyarwanda kujya guha FDLR umulindi cyane cyane muribi bihe yugarijwe naho ibyo kuvuga ngo ushaka ko FDLR ihindura ubuyobozi iki ntabwo aricyo gihe.
Francis KARAMIRA n 'Ubwandintsi

robotstxt: allowed

filter: keep


text:
Ikibazo cy’ibiyobyabwenge cyugarije urubyiruko gihangayikishije inzego zitandukanye z’ubuyobozi, abanyamadini bavuga ko gishobora gucika burundu mu gihe cy’umwaka umwe gusa.
Inkuru dukesha ikinyamakuru IGIHE.COM, ivugako inzego za Leta, Sosiyete sivile hamwe n’abayobozi b’amadini n’amatorero atandukanye bahagurukiye kurwanya ibiyobyabwenge byinjizwa mu gihugu rwihishwa bikangiza urubyiruko. Abanyamadini basanga gukorera ubukangurambaga hamwe ari kimwe mu bishobora kubica burundu.
Umuyobozi wa Diyosezi ya Gahini mu Itorero Angilikani, Mgr Birindabagabo Alexis, avuga ko ikibazo cy’ibiyobyabwenge gishobora kuba amateka mu Rwanda abantu bashyize hamwe.
Yagize ati “Nemera ko ari ibintu bishoboka ko mu gihe kigufi kitarenze umwaka iki kibazo abantu bagikemura. Tugabanye imirimo byakunda kandi bikagenda neza[…]ubushobozi bwo kurangiza iki kibazo buri muri twebwe ntabwo ari ubwo tujya gushaka hanze.”
Yarakomeje ati “Mu 2006 twafashe uturere dutatu diyosezi yakoreragamo mpagurutsa imbaraga za diyosezi, twamaze amezi atatu ikintu kitwa ibiyobyabwenge tumaze kukirandura.”
Umunyamabanga Mukuru w’Inama y’Abaporotestanti mu Rwanda, Rugambage Samuel, avuga ko hakwiye gushyirwaho amatsinda. Ati “Icyo mbona twakora ni ugushyiraho amatsinda; mu nzego zo hasi hajyeho komite ihuriweho n’abanyamadini n’inzego z’ibanze, noneho bahagurukire rimwe bakore ubukangurambaga kandi bahere hasi.”
Umuvugizi w’Itorero CELPR, Fred Nyamurangwa, avuga ko guhera mu mwaka wa 2005 kugeza 2017 abana b’inzererezi bagera ku 6500 yabakuye mu biyobyabwenge, abandi bakaba bafashwa n’ikigo yashinze gikorera hagati y’Akarere ka Kayonza na Rwamagana.
Yagize ati “Ntawe utakira, igikuru ni ukubegera ukabaganiriza kuko abenshi bafite ibibazo byo mu miryango n’ubukene, ibibazo bya ba nyina babashakanye mu zindi ngo, abana batitabwaho n’ababyeyi n’ibindi. Dukoresha ababivuyemo bagashaka abandi bakibirimo. Kuganira na bo no kubegera harimo umuti ukomeye cyane.”
Umuyobozi w’Itorero ry’Abadiventisiti b’Umunsi wa Karindwi, Byiringiro Esron, yavuze ko amatorero n’amadini yatanga umusanzu ukomeye mu gushakira umuti ikibazo cy’ibiyobyabwenge.
Ati “Twatanga umusanzu ndetse ukomeye kuko nta kintu gishobora kuba mu baturage, abayobozi b’amadini batazi uko ibintu bimeze. Bafite abantu babumvira babazanira amakuru. Nkibwira ko twebwe ubwacu twagerageza byananirana tukagira abo tugishyikiriza. Dufatanyije na Polisi tukajya tuyiha amakuru ndavuga imiryango, ikibazo twagerageza uburyo bwose bwo kukirwanya.”
Zimwe mu mbogamizi bamwe mu banyamadini bagaragaza zituma ikibazo cy’ibiyobyabwenge kidacika burundu mu Rwanda, ni uko hari aho usanga abashinzwe kubirwanya ari bo bakingira ikibaba ababicuruza kubera inyungu babifitemo.
Imibare yatangajwe na Polisi muri Mutarama 2018, igaragaza ko kuva mu 2013 -2017 abafatiwe mu byaha bifitanye isano n’ibiyobyabwenge bikubye kabiri kandi abagera kuri 70% bakaba ari urubyiruko.
Mu 2013 abafatiwe mu biyobwenge bari 2682, mu 2014 bari 3180 hanyuma 2015 bari 3992, mu 2016 basaga ibihumbi bine mu gihe umwaka ushize wa 2017 bari 4500.
- Musenyeri Birindabagabo yavuze ko ibiyobyabwenge bishobora gucika mu gihe gito
- Umuvugizi w’Itorero rya CELPR, Fred Nyamurangwa asanga gukoresha abavuye mu biyobyabwenge byafasha kubikuramo ababinywa


text:
Ubwoko bw’imboga zakurinda indwara.
Imboga ni ikiribwa ntagereranwa, kubera intungamubiri zibonekamo zishobora kurinda indwara zitandukanye bitewe kandi n’uburyo zateguwemo.
Amakuru dukesha urubuga rwa Doctissimo.fr, aratangaza ko kurya imboga mbisi no kuzitekesha umwuka wazo, birinda indwara zirimo na kanseri.
Kubera intungamubiri zitandukanye ziboneka mu mboga twavuga nka vitamine C na 9,Polyphénols, Fibres, potasiyumu, Karisiyumu, Manyeziyumu n’indi myunyu ngugu, bituma imboga zishobora kurinda zimwe mu ndwara.
Zimwe muri izo mboga
Tungurusumu: ikingira indwara ya kanseri y’amara ndetse n’iyo mu gifu, kandi tungurusumu ishobora no gukingira kanseri y’udusabo tw’abagabo ku rugero rwa 75%, ishobora kandi kugabanya umuvuduko ukabije w’amaraso, ikanakingira kanseri yo mu bwonko. Ubu bushakashatsi bwavuze ko tungurusumu yongera iminsi yo kubaho ku bantu bakunda kuyirya.
Epinari:ubu bushakashatsi bwatangaje ko Epinari nayo, ikingira indwara ya kanseri ndetse ikagabanya umuvuduko w’amaraso.
Epinari ku bantu banywa itabi ishobora kubafasha kugabanya ingano y’iryo banywaga ndetse bakaba banarireka burundu, irinda kanseri yo mu bihaha, kandi ikingira ingirangingo zo mu bwonko ndetse n’imiyoboro y’amaraso.
Inyanya:Inyanya zirwanya indwara zo mu bwonko ndetse no mu bura, hakiyongeraho no kurinda kanseri.
Ishu: abashakashatsi bavuze ko ribonekamo urukingo rwa kanseri yo mu mara ndetse no mu gifu ku kigereranyo cya 34%.
Ishu rishobora no kurwanya kanseri yo mw’ibere. Biba byiza iyo ririwe ari ribisi cyangwa ritahiye ngo risaye cyane(umutura)
Karoti: zirwanya indwara zo mu bwonko ku rugero rwa 68% ndetse zikarwanya na kanseri yo mu bihaha ku rugero rwa 50%
Ubwo bushakashatsi bwagaragaje ko kugabanya inyama zitukura mu mafunguro, kugabanya ibinyobwa birimo umusemburo no kugabanya isukari, bikingira gusaza imbura gihe.
Abashakashatsi benshi batugira inama ko mu gutegura imboga nk’izigomba guhatwa hagomba kubaho kwitonda cyane, kuko intungamubiri nyinshi ziba hafi y’igishishwa.
Murukali uhahiye murukali imboga, zimugeraho zitoshye kandi zifite isuku.


text:
Iyi sosiyete y’itumanaho yakoze iki gikorwa, kuri uyu wa Mbere, igamije kubafata mu mugongo no kubaba hafi muri ibi bihe byo kwibuka ku nshuro ya 23 Jenoside yakorewe Abatutsi. Umuyobozi Mukuru wa MTN Rwanda, Bart Hofker, yakomeje aba baturage bo mu mudugudu wa Maryohe, Akagari ka Nyamigina, ababwira ko ko bifatanyije nabo muri ibi bihe. Yagize ati
Twaje kubasura ngo tubafate mu mugongo tubahumurize, no kugira ngo tugire inkunga tubagenera yabafasha mu mibereho yanyu. Tuzakomeza kujya tubafasha uko dushoboye haba mu buryo bw’inkunga cyangwa kubaha ibitekerezo. Uyu munsi umudugudu wanyu twawugeneye inkunga ya miliyoni icyenda z’amanyarwanda, ndabizi neza ko adahagije ariko nibwira ko hari cyo azabamarira.
Abakozi ba MTN basuye abacitse ku icumu rya Jenoside yakorewe Abatutsi batuye mu mudugudu wa Maryohe
Aba barokotse Jenoside bagaragaje ko mbere na mbere ayo mafaranga yakoreshwa mu gusana inzu zabo zishaje. Consolée Nyirandikubwimana yagize ati “Inzu tubamo zimeze nabi kuko zimaze gusaza, zenda kugwa kandi inyinshi zirava. Njyewe nk’icyifuzo natanga ni uko iyi nkunga yakoreshwa mu kutwubakira, tukabona aho kuba heza.”
Perezida wa Ibuka mu murenge wa Tare, Simeon Mutangana, yashimye icyo cyifuzo cyo gusana inzu zabo zishaje. Yagize ati “Ikibazo gikomeye bafite ni amacumbi, kuko inzu babamo zimaze gusaza, zubatswe mu gihe cyihutirwa muri 1997 na 1998, zubakwa mu buryo budakomeye,none zose ziri hafi gusenyuka. Nanjye nshyigikiye ko aya mafaranga yakoreshwa mu gusana ziriya nzu.”
Abakozi ba MTN bunamiye inzirakarengane zazize Jenoside yakorewe Abatutsi
Umuyobozi w’Akarere ka Nyamgabe, Philbert Mugisha, yashimiye ubuyobozi bwa MTN Rwanda igikowa cyiza cy’urukundo bakoze, ashimangira ko inkunga babageneye izakoreshwa mu gusana inzu nk’uko byifujwe n’abayigenewe. Ati “Umwaka ushize hari inzu zigera ku 10 zari zasanwe, ariko icyihutirwa ni uguhita dusana amwe mu mazu ari muri uyu mudugudu wa Maryohe.”
Ubuyobozi bw’Akarere ka Nyamagabe buvuga ko hagikorwa ibarura ngo hamenyekane inzu zose z’abarokotse Jenoside zigomba gusanwa. Ariko Perezida wa Ibuka mu murenge wa Tare avuga ko mu mudugudu wa Maryohe honyine hatuye imiryango igera kuri 45 igizwe n’abantu barenga 180, kandi abenshi baba mu nzu zishaje zikeneye gusanwa.
Nyuma yo gusura abarokotse Jenoside MTN Rwanda yasuye urwibutso rwa Jenoside rwa Murambi, bunamira imibiri igera ku bihumbi 50 ihashyinguye, banasobanurirwa amateka y’uko Abatutsi bari bahahungiye bishwe.
Uru rwibutso ruri mu Karere ka Nyamagabe ruruhukiyemo abishwe muri Jenoside ubwo bari bahungiye mu ishuri ryigishaga imyuga ryari ryaratangiye kuhubakwa.
Rufite amateka yihariye rugizwe n’ibice bine bigaragaza amateka ya Jenoside yakorewe Abatutsi. Igice cya mbere cyerekana yerekana uko u Rwanda rwayobowe kuva ku ngoma ya Cyami kugeza kuri Jenoside yakorewe Abatutsi, n’uburyo ingabo zari iza FPR Inkotanyi zayihagaritse.
Icya kabiri ni imva rusange ishyinguyemo imibiri y’abishwe muri Jenoside, naho igice cya gatatu kigizwe n’ibyumba birimo imibiri yatoraguwe itarangirika, mu gihe igice cya kane kigaragaza ibyobo byari byarajugunywemo abahiciwe ndetse n’ibibuga abasirikari b’abafaransa bari barubatse hejuru y’ibyo byobo.
Umuyobozi Mukuru wa MTN Rwanda yavuze ko ababajwe bikomeye n’ibyabaye, bityo ko buri munyarwanda wese cyangwa undi muntu uje mu Rwanda akwiye gusura urwibutso akamenya amateka ya Jenoside yakorewe Abatutsi.
Abakozi ba MTN basobanurirwa amateka ya Jenoside
Umuyobozi Mukuru wa MTN Rwanda, Bart Hofker
Nyuma yo gusura no guhumuriza abacitse ku icumu, bafashe ifoto y'urwibutso
Src: IGIHE


text:
Igisubizo: Mu yandi magambo, umubatizo w’Umwuka Wera wavugwa nk’umurimo Umwuka w’Imana ukora iyo winjiza umukristo mushya mu busabane na Kristo hamwe n’ubusabane n’abandi bakristo. 1 Abakorinto 12:12-13 niho twavuga muri Bibiliya hibanda cyane ku mubatizo w’Umwuka Wera: “nkuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe.” (1 Abakorinto 12:13. Nubwo Abaroma 6:1-4 haterura ngo havugemo Umwuka w’Imana, hasobanura neza uburyo umukristo ahindurwamo nk’uko tubibonye mu 1 Abakorinto: “Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute? Ntimuzi yuko twese ababatirijwe muri Yesu Kristo, twabatirijwe no mu rupfu rwe? Nuko rero, ku bw'umubatizo twahambanywe na we mu rupfu rwe, kugira ngo nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya.”
Ibi bintu bikurikira ni ingenzi cyane mu gukomeza imyumvire yacu ku mubatizo w’Umwuka Wera: icya mbere, 1 Abakorinto 12:13 hatubwira ko twese twabatijwe, nkuko twese twahawe ku Mwuka Wera (guturwamo n’Umwuka Wera). Icya kabiri, nta hantu na hamwe Bibiliya isaba abakristo kubatizwa n’Umwuka, mu Mwuka, cyangwa gushakisha uwo mubatizo. Ibi bitubwira ko buri mukristo wese aba yararangije guhabwa iyi mpano. Icya gatatu, Abefeso 4:5 hasa n’ahavuga ku mubatizo w’Umwuka Wera, bivuga ko ubwo ari ukuri kuri buri mukristo, kimwe n’“ukwizera kumwe” cyangwa “Data umwe”.
Muri make, umubatizo w’Umwuka Wera ukora ibintu bibiri: 1) uduhuza n’umubiri wa Kristo, 2) utugira abaragwa mu kubambanwa na Kristo. Kuba mu mubiri we bivuga ko twazukanye nawe dufite Ubuzima Bushya (Abaroma 6:4). Tugomba kandi gukoresha impano zacu zo mu Mwuka kugira ngo uwo mubiri ukore neza nk’uko 1 Abakorinto 12:13 hatubwira. Kubatizwa mu Mwuka Wera bikomeza ubumwe bw’Itorero, nk’uko Abefeso 4:5 habivuga. Kubambwa, guhambwa no kuzurwa hamwe na Kristo mu mubatizo w’Umwuka Wera bidutandukanya n’icyaha cyatwaritsemo, cyatubuzaga kwinjira mu buzima buhoraho (Abaroma 6:1-10, Abakolosiya 2: 12).
Ikibazo: Umubatizo w’Umwuka Wera ni iki?
Igisubizo: Mu yandi magambo, umubatizo w’Umwuka Wera wavugwa nk’umurimo Umwuka w’Imana ukora iyo winjiza umukristo mushya mu busabane na Kristo hamwe n’ubusabane n’abandi bakristo. 1 Abakorinto 12:12-13 niho twavuga muri Bibiliya hibanda cyane ku mubatizo w’Umwuka Wera: “nkuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe.” (1 Abakorinto 12:13. Nubwo Abaroma 6:1-4 haterura ngo havugemo Umwuka w’Imana, hasobanura neza uburyo umukristo ahindurwamo nk’uko tubibonye mu 1 Abakorinto: “Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute? Ntimuzi yuko twese ababatirijwe muri Yesu Kristo, twabatirijwe no mu rupfu rwe? Nuko rero, ku bw'umubatizo twahambanywe na we mu rupfu rwe, kugira ngo nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya.”


text:
Uyu munsi ukaba urangwa n’inzenya n’amashyengo binyuze mu kubeshya.
Ni mu gihe hasigaye amasaha make ngo itariki 1 Mata 2015 igere, ikinyamakuru Izuba Rirashe kikaba cyakusanyije amakuru y’inkomoko y’uwo munsi.
Uwo mugenzo wakomotse mu Bufaransa icyo gihe kuri kalendari yitiriwe Julien, bafashe italiki ya 25 Werurwe(umunsi wasozaga umwaka) yo mu wa 1564 bayimurira ku italiki 1 Mata.
Iyo tariki ya 1 Mata ntiyaje kwemerwa n’umwami Charles wa kane, yemeza ko umwaka uzajya utangira ku ya 1 Mutarama nk’uko byari bimeze mu bindi bihugu ku isi.
Hari abataramenye ko iyo tariki yanzwe bakomeza kugendera mu kigare bakawizihiza, baza no kwitwa abarwayi bo mu mutwe cyangwa abatazi ubwenge.
Abantu bakomeje kwizihiza impera z’icyumweru mu mwaka mushya ku ni ukuvuga 1 Mata babonwaga ko ari ibigoryi.
Kwizihiza umunsi wo kubeshya bitandukana bitewe n’igihugu runaka ariko icyo ibihugu bihuriyeho ni ugusaba imbabazi kubera kugira abandi bantu ibigoryi.
Muri icyo gihugu kandi bawise "Poisson d’Avril” cyangwa ifi ya Mata, babifata kimwe n’ifi ikiri nto kuko iba yoroshye kuyiroba.
Uwo munsi waje kubaka amateka ku isi uhindurwa uwo kubeshya kuko hari Abafaransa babeshywe ko amatariki yahindutse, bamwe bagakomeza kubyizihiza batazi ko wanzwe.
Ku ya 1 Mata abantu barabeshyanya, hakaba n’ibitangazamakuru bimwe na bimwe bivuga amakuru y’ibinyoma, ariko nyuma bikayanyomoza, bitewe n’uko biba bishaka gutebya.
Izuba Rirashe


text:
Banyarwandakazi, Banyarwanda
Baturanyi namwe nshuti z’Abanyarwanda,
1.Taliki ya 23 Mutarama 2017, twari twateganyije gufata indege ku ncuro ya kabiri tukerekeza i Kigali tugamije kwandikisha Ishyaka ISHEMA ry’u Rwanda kugira ngo turonke uburenganzira bwo kugira uruhare rugaragara muri politiki yubaka igihugu cyacu.
Ibyo ntitwabiterwaga n’inyota y’ibyubahiro cyangwa irari ry’imyanya y’ubutegetsi. Kwitanga tukajya gukorera politiki mu Rwanda twabitewe n’uko tuzi neza kandi tukaba tubabazwa n’akaga abaturage b’u Rwanda barimo biturutse ku butegetsi bw’igitugu bwa Perezida Paul Kagame n’Agatsiko ke kigaruriye ishyaka FPR-Inkotanyi, ubu butegetsi bukaba bwarahisemo kwimika ikinyoma, iterabwoba, ivangura n’ukwikubira ibyiza byose by’igihugu. Nibyo byaduteye kubaka umushinga unoze dushaka gushyikiriza Abanyarwanda, umushinga witwa « Kunga abenegihugu kugirango dufatanye kwiyubakira u Rwanda rujya mbere ».
2.Nk’uko byagaragariye bose rero, Umunyagitugu Paul Kagame n’abambari be bahiye ubwoba kuko bazi neza ko rubanda yiteguye kudushyigikira bityo tugatsinda amatora y’umukuru w’igihugu ateganyijwe mu kwezi kwa Kanama 2017. Niyo mpamvu bahisemo kurenga umurongo utukura, bakora amarorerwa, biha ububasha burenze ubwo bahabwa n’Itegekonshinga rigenga u Rwanda muri iki gihe, bafata icyemezo kigayitse cyo » kuducira ishyanga » mu gutegeka Kompanyi zose z’indege ko nta n’imwe yemerewe kudutwara ngo itugeze iwacu mu Rwanda .
3.Nyuma yo kwibonera n’amaso yacu urwo rwandiko Leta ya Paul Kagame yanditse itwambura uburenganzira bwacu nk’abenegihugu twafashe imyanzuro ibiri y’ingenzi. Uwambere ni uko twitabaje ubutabera. Uwakabiri ni uko twiyemeje kuganira bwangu n’abenegihugu bifuza impinduka nziza mu Rwanda tukareba uko hashyirwaho « Guverinoma y’u Rwanda ikorera mu buhungiro » ifite inshingano yo guharanira ko ingoma y’igitugu iyogoje u Rwanda yasezererwa mu maguru mashya hakajyaho ubutegetsi bwa rubanda, bushyizweho na rubanda kandi bukorera inyungu za rubanda. Reka twibutse ko twari twihaye igihe cy’iminsi 15 yo kuganira n’ababyifuza.
4.Uyu munsi nzinduwe no kubamenyesha ko ibiganiro byagenze neza : hari abashyigikiye igitekerezo cyo gushyiraho Guverinoma y’u Rwanda ikorera mu buhungiro ndetse batera intambwe yo kwiyemeza kuyigiramo uruhare. Hari abagaragaje ko igitekerezo bacyemera ariko batiteguye kugira uruhare rugaragara muri iyo Guverinoma. Hari n’abatugaragarije ko basanga ibya Guverinoma atari igitekerezo bashima ko kubera iyo mpamvu batagishyigikiye na gato. Hari n’abifuje ko imishyikarano yakomeza, bakazafata icyemezo bamaze kubona ko iyi Guverinoma ikora neza.
Uko byamera kose, muri demokarasi, igetekerezo cya buri wese gikwiye kubahirizwa.
5.Icyo twese duhurizaho ni uko imbaga y’abanyarwanda ibangamiwe cyane n’ubutegetsi bw’igitugu bwa Paul Kagame uherutse guhindura itegekonshinga kugira ngo azapfire ku butegetsi. Niyo mpamvu gukomeza kwituramira byasa no gutererana igihugu mu gihe ahubwo gikeneye kurushaho kugobokwa n’ubwenge bwacu n’amaboko y’abana bacyo.
6. Mboneyeho rero akanya ko kumenyesha Abenegihugu bose b’u Rwanda kimwe n’abaturanyi bacu n’umuryango mpuzamahanga ko guhera ku mugoroba w’italiki ya 17 kugeza ku ya 19 Gashyantare 2017, i Paris ho mu Bufaransa hazateranira inama idasanzwe izahuza abashyigikiye « umushinga » wo gushyiraho « Guverinoma y’u Rwanda ikorera mu buhungiro ». Amazina y’abagize iyo Guverinoma na gahunda yayo y’ibikorwa bizatangazwa ku wa mbere taliki ya 20 Gashyantare 2017.
7.Ndasaba Abanyarwanda b’umutima mwiza kuduha icyizere, kudushyigikira no gutera inkunga yose ishoboka iki gikorwa cy’ingirakamaro. Baca umugani mu kinyarwanda ngo « Ak’imuhana kaza imvura ihise ».
Nta wundi rero ubitubereyemo.
Harakabaho Repubulika y’u Rwanda,
Harakabaho igihugu giha abana bacyo bose amahirwe angana.
Bikorewe i Paris, taliki ya 8/2/2017.
Padiri Thomas NAHIMANA,
Umuyobozi w’Ishyaka ISHEMA,
Umukandida mu matora y’umukuru w’igihugu yo mu 2017.
Tél : 0033652110445
Email : nahimanathom@gmail.com


text:
Tuesday, September 30, 2014
KIGALI: MURI GASABO ABANA 200 BATEWE INDA ICYARIMWE ABARENGA 20 BAZA GUSANGANWA ICYOREZO CYA SIDA: AYO N'AMAJYAMBERE YA FPR
Nyuma y’aho bigararagariye ko umubare w’abangavu baterwa inda zitateguwe ari munini mu Murenge wa Gikomero, Akarere ka Gasabo, amatsinda y’urubyiruko n’ababyeyi bahagurukiye kurwanya iki kibazo.
Umushinga wita ku buzima bushingiye ku mihigo (HDP : Health Development and Performance) ubifashijwemo n’ubuyobozi bw’Umurenge wa Gikomero, bamaze gushyiraho amatsinda y’urubyiruko, azafasha mu guhindura imyumvire ku kibazo cy’abana b’abakobwa b’abangavu babyarira iwabo.
Iki kibazo gihangayikishije cyatekerejweho nyuma y’uko mu Kigo Nderabuzima cya Gikomero hagaragaye ikibazo cy’abana b’abakobwa babyarira iwabo bari hagati y’imyaka 13 na 20 y’amavuko basaga 200 mu myaka ibiri.
Abantu b’ingeri zinyuranye bo muri Gikomero bahawe amahugurwa na HDP, bahugurwa ku buzima bw’imyororokere, kurwanya ibiyobyabwenge, kurwanya ihohoterwa no guhabwa ubumenyi mu guhanga imishinga mito y’iterambere.
Dr Ngoie ukurikirana ibikorwa mu mushinga w’ubuzima bw’imyororokere ku rungano rw’igihe kizaza muri HDP, yavuze ko kugira ngo bashyire imbaraga mu kwigisha urubyiruko rwo mu murenge wa Gikomero byatewe n’uko basanze abaturage baho bacyugarijwe n’ubujiji, bwo ntandaro y’inda zibasiye abangavu.
Yagize ati“Umurenge wa Gikomero ni umwe mu mirenge dukoreramo ukennye cyane. Twafashe rero gahunda yo kongerera ubumenyi n’ubushobozi urubyiruko rwo muri uyu murenge ku bijyanye n’ubuzima bw’imyororokere, kuko twasanze hari abana b’abakobwa benshi babyarira mu rugo. Twigisha urubyiruko ruri hagati y’imyaka 14 na 24, ariko ntiduhagararira aho kuko twigisha n’abakuru, tubongerera ubumenyi kugira ngo bafashe abana babo guhitamo igikwiye.”
Mukafurere Nizane Gentille, Umuyobozi w’Ikigo Nderabuzima cya Gikomero, yavuze ko abana b’abangavu bo muri uyu murenge bugarijwe n’inda z’indaro cyane cyane abari mu kigero cy’imyaka 13 na 20 y’amavuko. Uretse ingaruka yo kubyara ari bato, 10% basanze baranduye Virusi itera SIDA.
Kalisa Jean Sauveur, Umunyamabanga Nshingwabikorwa w’Umurenge wa Gikomero, ku kibazo cy’abakobwa babyara bakiri bato bikabatesha ishuri, yavuze ko ikibazo cy’imyumvire kiza ku isonga mu bibazo byugarije urubyiruko. Igisubizo asanga kirambye ni ubukangurambaga mu kwirinda gusama inda zitateganyijwe.
Yagize ati “Urubyiruko tugiye kurukangurira ubuzima bw’imyororokere, ntibazongere gutwara inda zitateguwe, bibuza abakobwa amahirwe yo gukomeza amashuri yabo. Turimo ingeri zitandukanye zirimo amashuri, abajyanama b’ubuzima n’abajyanama b’urungano bazadufasha muri iyo gahunda.”
Kugira ngo urubyiruko rufashwe kugera ku ntego zo kwirinda inda z’indaro, hashyizweho icyo bise “Icyumba cy’urubyiruko” kizajya gitanga ubujyanama ku bakobwa b’abangavu. Hari n’inzu mberabyombi izafasha urubyiruko kugira ubumenyi butandukanye, aho bazajya banigira imishinga yo kwiteza imbere.
Amasomo urwo rubyiruko rwahawe yarangiye bahuje insanganyamatsiko “Menya kwihesha agaciro” buri wese amenya uwo ariwe n’agaciro ke, imiterere n’imikorere y’imyanya myibarukiro, kuboneza urubyaro, kwiha intego y’ubuzima, ibyakwangiza ubuzima n’agaciro kabo, gukoresha agakingirizo, kurwanya ihohoterwa, kurwanya ibiyobyabwenge no kwihangira imishinga iciriritse yabateza imbere.
Subscribe to: Post Comments (Atom)


text:
“Nuko mwirinde uko mwumva.”
(Luka 8:18)
Dushobora gutangira tubaza ikibazo, Bibiliya ni iki mu by'ukuri? Abakristo benshi basubiza ko ari Ijambo Ryera ry'Imana, uburyo bwihariye bwayo bwo kuvugana n'umuntu. Kandi baba bavuze ukuri. Hanyuma dushobora kubaza ikindi kibazo. Niba twizera ko Bibiliya ari Ijambo ry'Imana n'uburyo bwihariye bwo kuvugana n'umuntu, mbese dufata Bibiliya uko ibikwiriye? Mbese twubaha Ibyanditswe n'igihe cyo guteranira gusenga no kwiga iri Ijambo ryavuye ku Mana?
Mbese tumeze nk'uwo Imana yitaho cyangwa ishaka uvugwa muri Yesaya 66:2?
“Uyu ni we nitaho: uwicisha bugufi kandi ufite umutima umenetse, kandi agahindishwa umushitsi n'Ijambo ryanjye.” (NIV) cyangwa nk'uko KJV ibyandika, “ariko uwo nitaho ni umukene n’ufite umutima umenetse, agahindishwa umushitsi n'Ijambo ryanjye.”
Imana ishaka ko abantu bubaha Ijambo ryayo n'umugambi wayo mu kuryiga no kurishyira mu bikorwa. Ibi bivuga kwumva ijwi ry'Imana mu Ijambo ryayo. Imana ni We Mwami utangaza Ijambo rye kandi amateka ya Bibiliya si inkuru zo gucungurwa gusa ahubwo ni n'inkuru zo gutangaza no guhishurwa kuva ku Mana. Ifite uburyo itangaza Ubutumwa bwayo no kubutwoherereza, na twe tubasha kubusoma no kubwakira.
Mbese si ukuri ko rumwe mu mfunguzo z'ubugingo n'ubumwe bwiza ari ukuvugana n'Imana by'ukuri? Kandi kugira ngo kuvugana n'Imana by'ukuri bibeho, hagomba kubaho gutega amatwi by'ukuri. Iyi ni imwe mu mpamvu zituma tugomba kwita cyane ku kwiga Bibiliya, twaba twenyine cyangwa hamwe n'abandi. Ibi si ukuri ku kwiga Bibiliya gusa, ahubwo no mu bugingo bwacu bw'amasengesho no mu buryo bwose bwo gusengera hamwe. Kuki? Kugira ngo tubashe by'ukuri gutegera Imana amatwi mu buryo bwose bwo gusenga, kandi cyane cyane igihe cyo mu Ijambo ry'Imana.
Dukeneye gutegera Imana amatwi nubwo yahisemo gukoresha abantu kugira ngo ivugane na twe. Byaba byiza kuri buri wese muri twe gushyira mu mutima ishimwe rya Pawulo ku bizera riri mu 1 Abatesalonike 2:13: “Icyo dushimira Imana ubudasiba, ni uko ubwo twabahaga Ijambo ry'UbutumwaBwiza, ari ryo Jambo ry'Imana, mutaryemeye nk'aho ari ijambo ry'abantu, ahubwo mwaryemeye nk'Ijambo ry'Imana, nk'uko riri koko, kandi rigakorera no muri mwe.”
Uko bikurikirana ni nk'uku:
Hatabayeho ubu buryo bwo kuvugana, ntihashobora kubaho guhinduka mu by'Umwuka nyakuri mu bugingo bw'umuntu. Kubera ibi, Imana yita cyane ku buryo twumva iyo tuyitegeye amatwi.
Waba warabonye inshuro Bibiliya yibanda ku gitekerezo cyo gutega amatwi? Ni ikintu gisubirwamo kenshi mu buryo bunyuranye. Ibi ntibishobora kubaho nta mpamvu.
(1) Ibango ryihariye “Nimwumve Ijambo ry'Uwiteka” riboneka inshuro 32 muri Bibiliya yitwa NIV na 28 muri Bibiliya yitwa NASB.
(2) Amagambo “nimwumve” cyangwa “mutege amatwi yemwe Bisirayeli” aboneka inshuro 6 muri NIV no muri NASB. “Nimutege amatwi” aboneka inshuro 331 kandi ahenshi muri ibi bice mu buryo bumwe herekeye ku gutegera amatwi Uwiteka. “Nimwumve” riboneka inshuro 347, kandi na none ahenshi muri ho herekeye ku kwumva Ijambo ry'Imana.
(3) Tubona kandi n'inshuro nyinshi amagambo nka “tegera ugutwi,” “umva” cyangwa “itondere” n'andi ameze nk'ayo akoreshwa mu buryo bwo guhamagarira umuntu, kandi cyane cyane abantu b'Imana, gutegera Imana amatwi.
(4) Mu Isezerano Rishya, Umwami atuburira kuzirikana ibyo mwumva (Mariko 4:24) n'uko mwumva (Luka 8:18).
(5) Amagambo “uyu munsi nimwumva ijwi ryayo,” aboneka inshuro eshatu mu Baheburayo n'inshuro imwe mu Isezerano Rya Kera (Abaheburayo 3:7, 15; 4:7; Zaburi 95:7).
(6) Inshuro ndwi mu nzandiko zandikiwe amatorero arindwi yo mu Byahishuwe 2 na 3 dusoma “ufite ugutwi ni yumve ibyo Umwuka abwira amatorero.”
(7) Muri Mariko 4:9 Umwami yarabuye ati, “Ufite amatwi yumve,” no mu murongo wa 23 yaravuze ati, “ufite amatwi yumve.” (NIV)
(8) Ese ntibikomeye ko rimwe mu mazina y'Umwana w'Imana ari ijambo ry'Ikigiriki logos ryerekeye ku buryo bumwe bwo kuvugana n'abantu? Bivuga “disikuru, ijambo, imvugo, uburyo bwo.” Nka Logos, Yesu Kristo ni Ijambo ry'ubugingo ry'Imana ku muntu. Mose yamwanditseho mu Gutegeka 18:15 ati “UWITEKA Imana yawe izabahagurukiriza umuhanuzi umeze nka njye, ukomotse muri mwe, muri bene wanyu: azaba ari we mwumvira.” (NIV)
(9) Ariko none ntihariho umuhamagaro wo gutegera Umwami amatwi twitonze, hari n'imbuzi ku byerekeye kwumva amajwi mabi yo muri iyi si mu bice byinshi mu Masezerano yombi, Irya Kera n'Irishya.
Ikivugwa aha kiroroshye. Imana ifite byinshi byo kutubwira kandi kubera ko izi byose kandi ari Imana isumba byose, kandi kubera ubumuntu bwacu bugufi kimwe no kuba twaraguye, ni ngombwa ko dutega amatwi twitonze. Ariko, nk'abantu baguye, ndetse nk'abantu bari baraguye ariko none bakaba bararokowe, dukunze gushukwa n'ibindi bintu, ndetse n'ibintu byiza.
Dushobora mu buryo bworoshye kuba nka Marita, warangajwe n'ibintu, aho kuba nka Mariya wicaye ku birenge by'Umukiza ngo yumve Ijambo rye (Luka 10:38-42).
Nk'uko bigaragazwa mu mugani w'umubibyi, ubutaka, n'imbuto, dushobora kuba nk'ubutaka burimo amahwa, bwuzuye amahwa n'ibitovu bwerekana ibyo kwita ku by'isi kandi biniga Ijambo ry'Imana kandi bikaritera kutera imbuto mu bugingo bwacu (Mariko 4:18-19).
Ni kuki ukeka ko Imana yaremye umuntu ikamuha amaso abiri n'amatwi abiri, ariko ikamuha umunwa umwe? Iki ubwacyo cyagombye kuba isomo rigizwe n'amagambo igihumbi.
Tegera amatwi aya magambo yo mu Migani 20:12: “Ugutwi kwumva, n'ijisho rireba, byombi byaremwe n'Uwiteka.” Mwari mubizi, mbona ari iby'igiciro kandi bitangaje ko Salomo nta kintu yavuze ku munwa. Na wo ni Imana yawuremye, ariko bisa n'aho Salomo atigeze avuga umunwa. Avuga gusa ibikoresho byo kwakira amabwiriza avuye ku Mwami.
Icy'ukuri ni uko dukunze kwihutira kugaragaza ibiri mu mutima ariko tugatinda gutega amatwi. Yakobo atwibutsa ibi bintu: “Nuko rero, bene Data bakundwa, umuntu wese yihutire kwumva, ariko atinde kuvuga, kandi atinde kurakara” (Yakobo 1:19 NIV).
Hamwe n'ibi mu mutima, twagombye kureba Imigani 18:2, “Umupfapfa ntanezezwa no kujijuka (bizanwa no kwumva), ahubwo anezezwa no kugaragaza ibiri mu mutima we.” Gereranya n'Imigani 22:17-19.
Iri somo rirumvikana: Tugomba gutega amatwi kugira ngo tumenya kwizera Umwami. Kudatega amatwi byerekana ko tumaramaje mu gukurikirana ubugingo mu mbaraga zacu n'ubupfu bwacu.
Uburyo Imana ivugana na twe byagombye kutwigisha ikintu kigaragaza ko twagombye gutega amatwi. None ni gute Imana ivugana na twe, kandi ni kuki tugomba gutega amatwi? Mbese dukeneye gukora iki ngo twitegure gutega amatwi twitonze kandi mu buryo buboneye?
Bibiliya ni urutonde cyangwa umushorera wacu w'uburyo bundi bwose Imana ivugana na twe. Niba tugomba gutegera Imana amatwi no kumenya ijwi ryayo mu bundi buryo ikoresha, tugomba gutegera amatwi Ijambo ryayo, Bibiliya. Birumvikana, Imana itugezaho Ijambo ryayo mu buryo bwinshi: ikoresheje abaryigisha mu buryo busanzwe no mu buryo bwihariye nko mu kugira abantu inama, mu guhugura no gukomeza, mu ndirimbo n'umuziki, mu bitabo, amacaseti, sinema, n'ibindi. Icyakora, uburyo bw'ibanze Imana yahisemo, kandi ubwo ubundi bwose bushingiyeho ubwo Imana ikoresha mu bihe by'itorero, ni itorero ryigenga iyo itorero riteraniye kwumva Ijambo ry'Imana. Ibindi bintu birimo amasengesho, kuririmba, guhimbaza, ameza y'Umwami, ariko ishingiro ni ukwamamaza Ijambo ry'Imana (2 Abatesalonike 2:13; 1 Timoteyo 4:11, 13; 2 Timoteyo 4:1-4).
Umwuka Wera ni umwigisha utura muri twe uwo Data wa twese yohereje akoresheje Umwana We ngo ature muri buri mwizera wo mu Isezerano Rishya nk'uwasizwe n'Imana udasanzwe ngo yigishe kandi atume dusobanukirwa ukuri kwo mu Ijambo ry'Imana kandi ngo ribe mu mitima no mu bugingo by'abizera. Umwe mu mirimo Ye y'ibanze muri iki gihe ni ukutugezaho Ijambo ry'Imana – kano yuzuye y'Ibyanditswe.
Kubera ko izo mpano ari iz’igihe gito, z'ishingiro, zo gukora ibitangaza, ntagitanga guhishurwa kwihariye cyangwa gushya, ahubwo akorera mu Ijambo ari rwo rutonde rwo kwizera no gushyira mu bikorwa.
Kugira ngo dushobore gutegera Imana amatwi, gusobanukirwe ukuri, kuramya Umwami, no guhindurwa n'Ijambo kubwo kwizera Imana, Imana yaduhaye Umwuka Wera. Ni umukozi w'Imana wihariye ufata ibya Kristo akabitwigisha tukabyakira kubwo kubyiga ubwacu cyangwa akoresheje abantu batwigisha Ijambo ry’Imana.
Bibiliya yuzuye ingero z'ukuntu Imana ikoresha abantu ngo itugezeho urukundo rwayo, impuhwe zayo, n'ubuntu bwayo. Ibi biza mu buryo bwinshi: rimwe na rimwe mu buryo bwo gukomeza, rimwe na rimwe mu buryo bw'urugero rwo kwumvira Imana, kandi rimwe na rimwe mu buryo bwo gucyaha. Reba ibi bice bibyerekana:
1 Abatesalonike 5:11; Imigani 27:5-6, 17; Yohana 13:34-45; Malaki 3:16; Abefeso5:19-20; 1 Timoteyo 5:1-2; Abefeso 6:4; Abagalatiya 6:1-3; 1 Petero 3:1-2, 7).
Intego yacu y'ibanze muri iyi nyigisho ngufi yerekeye uko Imana Ivugana na twe mu Ijambo no mu Mwuka Wera cyane cyane ku byerekeye ibihe byacu byo gusengera hamwe.
Mbese ibi bivuga iki mu buryo dutegera Imana amatwi? Nk'uko byavuzwe mbere, gutegera Imana amatwi birimo Ijambo ry'Imana n'Umwuka bikorera hamwe mu bwenge no mu mutima by umwizera. N'igihe Imana Ikoresha abantu n'ibitugeraho, tugomba kureba iteka icyo Imana itubwirira mu Ijambo ryayo ritagira amakemwa.
Imana ntivuguruza Ijambo ryayo. Tugomba kwiga gusuzuma ikintu mu mucyo w'Ibyanditswe Byera. Byongeye, ibi bivuga ko tugomba kwemera ko kubera ko Umwuka avuganira na twe mu Ijambo ry'Imana, dukeneye kwiga Ijambo ry'Imana turi twenyine cyangwa turi hamwe n'abandi akenshi uko bishoboka kose.
Ariko gutegera Imana amatwi na none bivuga ikindi kintu. Gutegera Imana amatwi - gushaka by'ukuri ibyo ishaka kuvuga – bisaba kwitegura mu by'Umwuka no kugira uruhare rugaragara ku ruhande rw'umwizera. Kugira ngo umuntu ategere Imana amatwi, agomba kuba yiteguye gutega amatwi. Gutegera Umwami amatwi ni iby'Umwuka.
Ariko uburyo bwose bwo kwiga burimo kwitegura no kugira uruhare. Kubera ibi, Imana yita cyane ku buryo dutega amatwi no gusenga. Yita ku myifatire yo mu ntekerezo zacu n'iyo mu buryo bw'Umwuka iyo dusengera hamwe cyangwa twicaye twenyine twiga Bibiliya.
Ingorane ni uko dushobora kujya mu by'idini tukibeshya ubwacu nk'uko Yakobo atuburira muri Yakobo 1. Dushobora gusa n'abari mu itorero tukikiririza Imana mu mibereho y'inyuma ariko imbere mu buryo bw'Umwuka twibereye ahandi. Ingaruka ni uko tutegera Imana ngo twumve ijwi ryayo kuko twayikuyeho imitima yacu. Twahindutse abapfa gutega amatwi gusa kuko tutiteguye mu buryo bw'umubiri, ibitekerezo, no mu buryo bw'Umwuka kwumva Ijambo ry'Uwiteka.
Guterana n'abandi mu itorero ni kimwe mu bigize gahunda yacu yo gukurikirana ubugingo mu buryo bwacu. Duteranira mu Itorero atari ukugira ngo duhure n'Imana cyangwa ngo twumve kugira ngo tumenye, dukunde, kandi tumukorere, ahubwo ni ukugira ngo twumve tumerewe neza, kugira ibyo tubona, ngo twumve indirimbo nziza, ngo twumve umuvugabutumwa uzi kwigisha, tubone abantu cyangwa kwiyereka abantu. Duteranira mu itorero ngo twumve tumerewe neza kandi kugira ngo ahari dukundwe n'Imana. Muri ubu buryo, ibyo dukora mu idini ni nk’uburyo bw'ubwishingizi - dutekereza ko ari ukwirinda. Ariko tuba dupfuye niba dutekereza dutyo kubera ko ibitekerezo nk'ibyo bitajyana n'ibyo Imana itubwira mu Ijambo ryayo (Soma witonze Umubwiriza 5:12; Yesaya 29:1, 13; Ezekiyeli 33:30-32).
Bityo, ikibazo cy'ingenzi ni iki: Twakora iki ngo dutegure imitima ku buryo twabasha kwumva Uwiteka ashaka kuvugana na twe, ni ukuvuga, gusobanukirwa ubutumwa no gusubizanya ukwizera no kwumvira ubutumwa bwaba bunyuze mu ndirimbo, cyangwa ubuhamya, cyangwa mu kwigishwa Ijambo ry’Imana.
Nk'uko byavuzwe mbere, uburyo Imana ivuganira na twe mu Ijambo ryayo bibamo iteka umurimo wo kwigisha/kwemeza w'Umwuka Wera w’Imana. Ibi bigaragarira mu bice byinshi ariko turabisobanura twifashishije Abefeso 3:16-19 n’1 Abakorinto 2:9-3:3.
Kuba Imana itugezaho Ijambo ryayo mu murimo w'Umwuka bivuga ko tugomba kuba mu bumwe bwiza n'Umwigisha wo mu ijuru uba muri twe. Ubu ni ubumwe, kwizera ko ariho, twishingikiriza kuri We ngo dusobanukirwe Ijambo ry'Imana (gusobanukirwa no gushyira mu bikorwa).
Ariko nk'uko tubona mu 1 Abakorinto 3, abizera ba kamere, abadacyaha icyaha mu bugingo bwabo, ntibashobora kandi ntibategera cyangwa ngo bumve Ubutumwa bw'Imana. Abizera ba kamere nta cyo bakunda kandi ntibashobora gusobanukirwa no gusubiza ku buntu by'Imana bameze batyo.
Ni kuki bimeze bityo? Ni ukubera ko icyaha kizwi mu bugingo, ibintu nko kwifata nabi (kwifuza, ishyari, kwangana, kwiyemera, kutizera, kwikunda), uburyo bwo kwirinda, kutita ku Mana, kwita ku bindi, n'ubundi buryo bw'ibyaha buteza Umwuka agahinda (Abefeso 4:30) kandi nta gushidikanya bizimya umurimo We nko kwigisha no gutuma ibintu bya Kristo biba ukuri (1 Abatesalonike 5:19). Umurimo We ureka kuba uwo kuyobora no kwigisha ukaba uwo kwemeza. Umwami Yesu yabivuze muri aya magambo muri Mariko 4:19, “Maze amaganya y'iyi si, n'ibihendo by'ubutunzi, n'irari ryo kwifuza ibindi, iyo bibinjiye mu mitima, biniga iryo Jambo.”
Marita aduha urugero ruzwi na bose kuri ibi. Nubwo yari imbere y'Umwami Yesu, Marita (aho atandukaniye na Mariya) ntiyategeye amatwi ibyo Umukiza yarimo avuga kubera ko yari arangajwe kandi yatwawe n'ibindi (Luka 10:38-41).
Urundi rugero rushobora kubonwa mu bigishwa igihe Umwami yahazaga abantu 5.000 (Mariko 6:30-52). Bananiwe gutegera amatwi ibyo Umwami yarimo abigisha kubw'ibyabaye uwo munsi kubera ko bari bibereye mu bindi, nk'ibyo kumenya umukuru muri bo. Ingaruka iboneka mu kubacyaha kw'Umwami mu murongo wa 52, “Kuko batari basobanukiwe n'iby’Umwuka, kandi imitima yabo yari ikinangiwe.”
Hakeneye kubaho umutima ufungukiye kwisuzuma kubwo kubona impamvu y'ibyo dukora, isoko y'ibyo twizera cyangwa ibintu twishingikirizaho kubw'umutekano wacu, ni ukuvuga, uko ubugingo bwacu buri. Ibi bigomba gukorwa mbere yo kwiga wenyine cyangwa iteraniro ry'amasangesho kugira ngo dutegurire imitima yacu kwumva Imana. Kandi bigomba kuba kurwanya ibindi bintu (cyangwa ibitekerezo) biturangaza cyangwa bikatubuza gutega amatwi igihe twiga cyangwa dusenga, cyangwa mu materaniro yo gusenga (Zaburi 119:18; 139:23-24; 1 Abakorinto 11:28 n'ikurikira).
Akenshi ibi ntibikorwa. Abantu bagera ku rusengero bihuta kandi barakaye kubera ibyabaye imuhira cyangwa mu nzira bajya ku rusengero. Abantu usanga baganira n'inshuti hanyuma bakicara ntibigere batekereza ko bakeneye kwita ku by'Umwuka no kumenya neza ko bayoborwa n'Umwuka.
Intego yo kwisuzuma no kwiyerekana uko turi ni nziza ku guhamya Imana n'umutima wihana. Mu gihe abantu badashobora kubona imitima yacu, Imana Yo irabishobora kandi yanga gusenga kutari mu Mwuka no mu kuri, aho imitima iba yamukuweho (Yesaya 29:13).
Ku byerekeye kwatura, tuvuga ibyo kwatura bijya mu mizi y'icyaha mu bugingo bwacu, cyane cyane kutava ku izima kwacu mu kwiyoborera ubugingo bwacu n'uburyo bwacu ngo tugire amahoro, umutekano, n'agaciro (Yeremiya 2:13; 17:5; Zaburi 66:18; Imigani 28:13-14; 1 Yohana 1:9; Zaburi 51:5 n'ikurikira; Yakobo 4:6-10).
Ibice bya Yakobo 1:19-25 na 1 Petero 2:12 bitwigisha ko mbere y'uko habaho igisubizo gikwiriye ku Ijambo ry'Imana kigeza ku gukizwa kw’ukuri mu buryo bw'Umwuka kubwo kwizera gukora, igisubizo aho twihutira gutegera amatwi, kwakira, no gusonzera amata y’Umwuka adafunguye yo mu Ijambo ry'Imana nk’impinja zivutse, tugomba kwanga icyaha. Muri Yakobo 1:23, “kwakira Ijambo rigaterwa muri twe” bishingiye ku “kwiyambura imyanda yose...” Muri 1 Petero 2:2, itegeko ryo “kwifuza amata y'Ijambo ry'Imana” bishingiye ku “kwiyambura igomwa ryose n'uburiganya bwose...”
Ducyaha icyaha dute? Mu kwisuzuma ubwacu no kwatura icyaha. Ni bwo tuzabasha gutegera amatwi Ijambo ry'Imana no kwishingikiriza ku Mwuka Wera ngo adukize icyaha.
Muri ibi bihe byacu bya televiziyo twabaye abapfa gutegera amatwi ibyo twumva. Grand Howard agira ati: Twahindutse abanebwe mu bitekerezo. Twibagiwe gutekereza maze twigira mu byo gutega amatwi. Gutega amatwi bigaragara bivuga kwibanda ku kintu, gushaka, kugenzura, kubaza ibibazo, gutekereza, kugira uruhare, gusubiza no gushyira mu bikorwa.
“Imana ntishaka indorerezi zigira intungane, zipfa gutega amatwi zitita ku byo zumva. Ishaka abatega amatwi mu buryo bugaragara. Ntabwo turi nk'amaradiyo yivugisha, akishakira ibihugu, maze agategereza. Gutega amatwi kugaragara kuvugwa kenshi mu Byanditswe.”236
Reba igice gikurikira:
Yakobo 1:22-27 Ariko rero mujye mukora iby'iryo Jambo, atari ugupfa kuryumva gusa, mwishuka; kuko uwumva ijambo gusa, ntakore ibyaryo, ameze nk'umuntu urebeye mu maso he mu ndorerwamo. Amaze kwireba, akagenda, uwo mwanya akiyibagirwa uko asa. Ariko uwitegereza mu mategeko atunganye rwose atera umudendezo, agakomeza kugira umwete wayo, atari uwumva gusa akibagirwa, ahubwo ari uyumvira, ni we uzahabwa umugisha mu byo akora. Umuntu niyibwira ko ari umunyadini, ntagenge ururimi rwe, ahubwo akishuka mu mutima, idini ry'uwo muntu riba ripfuye ubusa. Idini ritunganye kandi ritanduye imbere y'Imana Data wa twese ni iri: ni ugusura imfubyi n'abapfakazi mu mibabaro yabo, no kwirinda kutanduzwa n'iby'isi.”
Amaze kudushishikariza kwanga ibyaha ngo tubone kwakira (kwumva) Ijambo ry'Imana by'ukuri, Yakobo atuburira ku by'itandukaniro riri hagati yo gutega amatwi byo hejuru no kuyatega by'ukuri. Aratuburira ku byo kurwanya gutega amatwi utiteguye, utita ku byo wumva kandi utabigiramo uruhare. Yakobo aratwigisha ko dukeneye gutega amatwi ngo bidufashe gusobanukirwa no gusubiza ku Ijambo ry'Imana kugira ngo ukuri kwaryo kugere ku mutima maze ngo utangire guhinduka - atari kubw'imbaraga zacu, ahubwo kubw'imbaraga z'Umwuka w'Imana utura muri twe kubwo kwizera. Gereranya na 1 Abakotinto 2:15.
Amagambo “uwitegereza” mu murongo wa 25 ni irindi jambo rivuga kureba ritandukanye n'iryakoreshejwe mbere muri iki gice (imirongo ya 23-24). Iri ni ijambo ry'Ikigiriki parakupto ryerekeye ku kwibanda ku byo umuntu areba. Parakupto rivuga “kwunama kugira ngo witegereze neza.” Rikoreshwa muri Yohana 20:5 na 11 ku byo gusuzuma imva yarimo ubusa byakozwe n'abigishwa, no muri 1 Petero 1:12 aho abamalayika bagira amatsiko yo kwiga iby'Umukiza n'umurimo We. Bityo parakupto ryerekana kugira amatsiko, kwita ku kintu, no kugenzura neza.
Muri 1 Timoteyo 4 Pawulo yabwiye Timoteyo “kwibabaza” no “gutwarwa” n'ibyo bintu, byerekeye ku mategeko ya mbere yerekeye umurimo we mu kwigisha, kuba urugero rw'imico nk'iya Kristo, no gukoresha impano ze (4:11-14). Ntawe ubasha “kubabazwa” no “gutwarwa”ngo akomeze gutega amatwi atita ku byo yumva. “Kwibabaza” ni ijambo ry'Ikigiriki melatao rivuga “gutegura, gutekereza, gutegera amatwi witonze.” Ijambo “gutwarwa” ririmo igitekerezo cyo “gutwikirwa wese, gutwarwa wese,” “kubyitangira wese.”
Ariko reba umurongo ukurikiraho: “Ibyo ujye ubizirikana.” Kwiga Bibiliya cyangwa kwumva Ijambo ry'Imana bigomba kwerekeza ku kurishyira mu bikorwa no kugira ubugingo buhinduwe duhereye imbere muri twe.
Gutegera Imana amatwi tutita ku byo twumva, kutabigiramo uruhare ntibikwiriye kandi bivugwa n'Imana ko ari idini ritagira umumaro. Abizera bagomba iteka kuba maso, kugenzura ubusobanuro no kubushyira mu bikorwa. Gutega amatwi gufite ubunebwe, kutari ukw'umutima wose ntabwo Imana ikwemera nta n'ubwo gushobora kugeza ku gukizwa mu by'Umwuka. Mu buryo tubishyira mu bikorwa ibi birimo iki?
Ibi bivuga iki mu buryo ntegera Imana amatwi? Iyo nsoma kandi nkiga Ijambo ry'Imana, ngomba gushyira ibindi byose ku ruhande nkibanda ku byo imbwira. Ngomba kuyikurikira byuzuye. Ngomba gukora ibi mu buryo buhoraho, kuko ari bwo buryo bwonyine nshobora guteza imbere ubumenyi bwanjye mu gutega amatwi. Nagombye kubikorera ahantu hatagira ibirangaza. Nagombye gusoma no gutekereza mvuga nkandika nkabaza ibibazo, kuko ibi ari ibintu bintera gutega amatwi nita ku byo numva.
Nagombye kwitegereza neza uwo Imana irimo imbwira, icyo ivuga n'impamvu ikivuga. Nagombye gusobanura mu buryo nyabwo icyo ivuga ko ngomba gushyira mu bikorwa uko kuri ubwanjye mu bugingo bwanjye.237
Mu kurangiza, kunogereza ukwitegura kwacu, hari ibindi bintu bibiri dukeneye ngo tubashe gutega amatwi twitonze:
Ubupfura bw'ab'i Borea bwari bwaramamaye bwerekeye ko Abayuda b'i Borea (aho batandukaniye n'Abayuda b'i Tesalonike) bemeraga kwigishwa kandi bafungutse n'ubwo batapfaga kwemera ibibonetse byose. Bategaga amatwi bitonze nk'abagira uruhare rugaragara, ariko basuzumaga inyigisho za Pawulo bakazigereranya n'Ibyanditswe by'ifatiro ry'ukuri – iyi ni imyifatire iboneye kandi ya Bibiliya iteka ryose. Ni koko ryari Ijambo ry'Imana. Bashyiraga ku ruhande ibyo bibwira kugira ngo Ijambo ry'Imana ryivugire ubwaryo. Ingaruka ni uko abantu benshi bizeye Umukiza.
Mugihe tujya mu itorero, Imana ishaka ko tuba nk'ab'i Borea – bategaga amatwi mu buryo bwiza kandi bakemera kwigishwa - kandi nk'abagira uruhare muri Bibiliya bashakaga mu Byanditswe kugira ngo barebe ko ibyo bintu ari ko biri.
Mariko7:7-13 havuga ingorane z'ibyo tuba twisanganiwe n'iby'uko tuba twararezwe byaba iby'idini cyangwa iby'isi tuzana mu itorero no mu myifatire yacu. Iki gice cyerekana uko imibereho yacu, imigenzo, ibyo duhura na byo, n'ibyo twisanganiwe, n'ibindi, bishobora guhindura ubusa imbaraga n'ukuri kw'Ijambo ry'Imana mu bugingo bwacu.
Muri 2 Timoteyo 3:15 higisha na none umumaro wo kugira uruhare mu magambo “kugira umwete” cyangwa “kwiga” (KJV). Ariko kuri ibyo ryongeraho umumaro wo gushyira mu bikorwa amahame y' ingenzi yo kwiga Bibiliya bityo tukaba dutegera Imana amatwi atari ibitekerezo by'umuntu akenshi biba bishingiye ku migenzo y'umuntu cyangwa ibyo umuntu yahuye na byo, harimo n'ibyacu (reba 2 Petero:17-21). Dukeneye kuvuga ukuri muri HERMENEUTICS (mu gusobanura Bibiliya) kugira ngo twumve by'ukuri icyo Imana ivuga.
Ni kuki intumwa yavuze ibi? Kubera ko Timoteyo yari akikijwe n'abigisha b'ibinyoma batagiraga umwete cyangwa ngo bafate Ijambo ry'Imana uko bikwiye. Ibi byerekeza ku kwumva ijwi ry'umuntu atari iry'Imana. Iyo dukoresheje uburyo bubi bwo kwiga Bibiliya n'uburyo bubi bwo gutega amatwi, dushobora gusanga twumva ijwi ry'umuntu aho kuba iry'Imana. Nta mwanya muri gahunda y'Imana wo gutega amatwi n'ubunebwe, gutega amatwi tutita ku byo twumva, cyangwa gutega amatwi tudakurikira.
Muri Luka 22:7-14, dusanga ko Umwami yohereje Petero na Yohana ngo bajye gutegura ibyo kurya bya Pasika kugira ngo babashe kuyizihiza nk'uko ubusobanuro n'umumaro byayo biri. Ijambo “kwitegura” rikoreshwa inshuro eshatu muri iyi mirongo (imirongo ya 9, 12, 13). Umwami yabonye ko buri kintu gikenewe gitegurwa kugira ngo yubahirize Pasika ari kumwe n'abigishwa be.
Gutegera Imana amatwi by'ukuri birimo gutegura umubiri n'umwuka. Ni ukuri ko hatariho kwitegura mu by'umwuka, kwitegura mu by'umubiri bitugeza kuri bike. Ariko dukunze kutabona ko ari ngombwa gutegura umubiri ngo dutegere amatwi Ijambo ry'Imana. Gutegura umubiri byagombye kubonwa nk'igice mu gutegura umwuka gukenewe ngo dutegere Imana amatwi.
Intego ni uko gutegera Imana amatwi atari ikintu cyoroshye. Iyo tutiteguye gutega amatwi ngo tubashe gusubiza n'imitima, dukwiriye kubyemera, tubadukinisha itorero kandi dukura imitima yacu ku Mwami. Ibyo dukora bitegetswe n'idini bihinduka ibitagira umumaro n’ibyo kwishuka (Yakobo 1:22).
236 Grant Howard, The Trauma of Transparency, Multnomah Press, Portland, 1979, p. 91.
237 Howard, p. 92.


text:
Bugesera: Hashyizeho ingamba zo kwikemurira bibazo by’ubuvuzi
Akarere ka Bugesera kashyizeho ingamba nshya ku bijyanye no kwikemurira ibibazo bijyanye n’ubuvuzi byahavugwaga.
Rwagaju Louis umuyobozi w’akarere ka Bugesera
Ibyo bibazo ni ibijyanye n’ibitaro, n’ibigo nderabuzima bikiri bike muri ako Karere.
Umuyobozi w’Akarere ka Bugesera, Rwagaju Louis, avuze ko mu ngamba nshya ako Karere gafite mu guteza imbere ubuzima, harimo kongera Ibigo nderabuzima, kugabanya indwara zatumaga abantu bajya mu bitaro zirimo na Maraliya, no gushishikariza abagore batwite kwipimisha kandi babyarira kwa muganga.
Rwagaju ati “nyuma ya gahunda ya Minisiteri y’Ubuzima yo gutanga inzitiramibu 3 kuri buri rugo twe twanagenzuye ko zikoreshwa icyo zageneweâ€. Ibyo akaba ari bumwe mu buryo bwo gukumira indwara ya maraliya yari yaribasiye abaturage baho.
Avuga ko ibyo byakozwe nyuma yo kubona ko hari abahabwaga inzitiramubu maze bakazijyana mu bikorwa byo kuroba amafite ndetse abandi bakajya kuzubakisha inzu z’inkoko. Ku kibazo cy’abaturage batuye kure y’ibitaro n’abandi batagira Ibigo Nderabuzima, Rwagaju yavuze ko, ibigo nderabuzima byatashywe bishya birimo icya Juru, Gashora na Ngeruka byafashije abaturage kubasha kubona aho kwivuriza hafi.
Ati “inyubako y’ikigo nderabuzima cya Nyarugenge yo ikaba iri hafi yo kurangira, maze bikaruhura urugendo rurerure abaturage bakoraga bajya kwivuzaâ€.
Avuze ko bifashishije abajyanama b’ubuzima gukangurira abagore batwite kwipimisha, byaba na ngombwa bigakorerwa ku bitaro mu rwego rwo gukumira ingaruka zishobora kubabaho mu gihe cyo kubyara.
Rwagaju ati “izi ngamba zabaye igisubizo cy’ibibazo by’ubuvuzi byavugwaga hano iwacu.†Ntirenganya Emmanuel wo mu Murenge wa Nyarugenge, ibigo nderabuzima byubatswe ndetse bibafasha kwivuza hafi kandi bituma n’ufite ikibazo kindi ajya kugisobanuza mu bajyanama b’ubuzima.
Ntirenganya yongeyeho ko hari igihe  ibitaro bya ADEPR Nyamata byuzura ku buryo biba ngombwa ko abarwayi barembye baguma ku bigo nderabuzima kandi bidafite ubushobozi bwo kubitaho.  Aha akaba asaba ko bashyirirwaho ibindi bitaro bikuru byunganira ibya Nyamata.
Mu Karere ka Bugesera habarizwa ibitaro bimwe bimwe bya ADEPR Nyamata n’Ibigo nderabuzima 13 mu mirenge 15 igize ako Karere .


text:
Kurongora no gushimishanya ku gitsina si ikibazo cyo kwihuta, ni ikibazo cyo gukora ibintu neza muri gahunda mu buryo bushimishije ahubwo  Kwihuta no kutihuta mu gitsina biterwa n’urwego rw’uburyohe umuntu agezeho. 1.Irinde guhita ukora kuri rugongo:Iyo umugore atarashyukwa iba itaramenyera gukorwaho, ushobora gukorakora ku mpande zayo nko hagati y’aho igitsina gitangirira ahagana hejuru, ugakora ku migoma, tandukanya imishino ukozeho igitsina ...Read More »
Kubaka Urugo
Dore ibintu 10 byingenzi abari m’urukundo nabifuza kurujyamo bagomba guha agaciro cyane kurusha ibindi:INKURU>>>
Nibyiza cyane ko mugihe uri m’urukundo ugomba kumenya bimwe mubyagufasha ngo rurambe kurushaho dore bimwe mubyo wakwitaho: 1.GUHA AGACIRO AMATEKA YE: Nibyiza cyane mubari m’urukundo ko ugombakumenya neza amava y’ubuzima bwuwo ukunda kugira ngo uge wigengesera muburyo mubanye umenye uko umutwara kuko ushobora guhubuka ukamukomeretsa ntabe yakwakira kuguha imbabazi,kandi ari wowe ubiteye kandi bitagoye kubiha agaciro. 2.KU MUKUNDA MUBIKORWA: Nibyiza ...Read More »
Menya Iminsi y’uburumbuke k’umugore ufite ukwezi kudahinduka!! Soma Inkuru>>>
Ubusanzwe abantu bafite ukwezi guhindagurika bamenya iminsi y’uburumbuke bakoresheje formule yo gufata ukwezi kugufi bagakuramo iminsi 18 n’iminsi myinshi y’ukwezi bagakuramo 11. Ku bafite ukwezi kudahinduka bashobora uburyo bukurikira. umugore washatse cyangwa se umukobwa ukiri ingaragu akaba agira ukwezi kutajya guhinduka, buri gihe akaba yagira nk’ukwezi kw’iminsi 30, formule ye itandukanye n’isanzwe , we afata iminsi ye agakuramo 14, hanyuma ...Read More »
Knowless Butera na Clement bagiye Kurushinga mwibanga rikomeye!!! Ndetse imyiteguro irimo gukorwa!! Soma Inkuru>>>
Ntawe utwika inzu ngo ahishe umwotsi! Urukundo rwavuzwe mu myaka itanu ishize ba nyirarwo bakarwigarika bakavuga ko bakundana kivandimwe nk’abafashanya mu muziki. Iryavuzwe riratashye, Knowless na Producer Clement bagiye kurushinga bidasubirwaho. Knowless na Clement ni abakunzi b’igihe kirekire bakundanye bacenga inshuti zabo, bakihisha cyane amaso y’itangazamakuru ngo batavumburwa ko bari mu rukundo. Amacenga no kujijisha bya hato na hato, kuterura ...Read More »
Dore Ibintu 7 wakora kugirango Ubane neza n’uwo mwashakanye”REBA HANO”
Hari umuntu wavuze ko ngo iyo ubonye umugabo n’umugore bari kumwe bagenda baseka, ngo uhita ucyeka ko atari abashakanye, kuko ngo abashakanye bagenda batavugana ! Ese hakorwa iki kugira ngo abashakanye babane neza, maze nibanasohoka urukundo rwabo rugaragarire buri wese ?Nibyo rero twabateguriye muri iyi nyandiko, igamije kubafasha kubaho mu munezero mungo zanyu. 1. Gufata ibyemezo byumvikanyweho: Burya si byiza ...Read More »
Yatwandikiye ashaka umukunzi, niba nawe umushaka ubonye igisubizo : INKURU >>>
Umukunzi wacu ukunda gusoma ikinyamakuru RWANDAPAPARAZZI.RW  yatwandikiye muburyo bwo kuba twamufasha tukamushakira umukunzi wujuje ibyo we yiyumvamo. Yatangiye agira ati : Nitwa Murenzi Thierry izina ryahinduwe, ndashaka umukunzi w’umukobwa ndi umuhungu  w’igikara, mfite 1 Metre na centimetre 70, nkaba mfite imyaka 27, narangije secondaire muri 2012, ariko ndi umushomeri nta kazi ndabona. Gusa  umukobwa numva nshaka numva ...Read More »
Dore ibanga ryabafasha kuryoherwa cyane mu gihe mutera akabariro”INKURU IRAMBUYE”
Ni kenshi abakunzi ba gukunda.com bakunze kutwandikira batugisha inama ku bijyane no gushimishanya mu gihe cyo gutera akabariro, dore ko ari naryo banga urugo rukomeye ruba rwubakiyeho. Twifashishije inzobere, ibitabo n’ubushakashatsi bwimbitse; twabakusanyirije ibintu by’ingenzi byo kwitaho mu rwego rwo kugira ibyishimo byuzuye mu gihe cyo gutera akabariro: 1. Guha igikorwa umwanya Nk’uko buri kintu cyose ugiye gukora ugishakira umwanya ...Read More »
Gukora Imibonano Mpuzabitsina kenshi byongera Ingano y’igitsina cy’umugabo n’umugore”INKURU IRAMBUYE”
Ubushakashatsi bwakozwe n’ abanyeshuli bo muri kaminuza ya Exeter yo mu Bwongereza bugaragaza ko gukora imibonano mpuzabitsina kenshi bigeraho bigahindura ingano n’imimerere y’igitsina. Yaba abagabo n’abagore iyo bakoze kenshi imibonano mpuzabitsina bagenda babona impinduka ku bitsina byabo uko bagenda babikora umunsi ku wundi. Muri izo mpinduka hagaragaramo Kwiyongera kw’ingano y’igitsina cy’umugabo mu burebure ndetse no ku bagore igitsina kikarushaho kwaguka ...Read More »
Dore Impamvu 8 zishobora gutuma Umugore Atanyara Mugihe Cyo Gutera Akabariro”REBA HANO”
Ibyishimo bibonerwa mu mibonano ku bagore hirya no hino ku isi ntibyakunze kwitabwaho kugeza mu 1950, aho abashakashatsi batangiye kubitekerezaho ari benshi Usanga mu mico imwe n’ imwe na n’ ubu bagica abagore imwe mu myanya ndangagitsina yabo ibafasha kwishima ku buryo bwihuse mu gihe cyo gutera akabariro ngo batazavaho baca inyuma abagabo babo. Kunyara ku mugore igihe cy’ akabariro ...Read More »
Dore Uburyo 11 wakoresha kugira ngo umukobwa mukundana akwimariremo kandi yitware nk’uwamaze gushyingirwa”REBA HANO”
N’ubwo muri iki gihe bivugwa ko nta rukundo rukibaho nyamara hari abirengagiza byose bagakunda by’ukuri ari ntacyo bakeneye,usibye urukundo gusa nibwo usanga umukobwa wakunze bene aka kageni yitwara nk’uwamaze gushaka nyamara rimwe na rimwe umusore atamwemeza by’ukuri ko bazabana. Ibi ni bimwe umusore yakorera umukobwa akamukunda kugeza ubwo yitwara nk’uwamaze gushyingirwa kandi mu rukundo rusanzwe bitaragera kure cyane ho gushinga ...Read More »


text:
Ubwo butekamutwe busigaye butuma hagaragara abantu batandukanye barimo abana n’abakuru baba bagerageza guhimba imitwe kugira ngo babeshye abaturage babahe amafaranga.
Ibyo byatumye umugabo witwa Ndizihiwe bakunda kwita Nyinya wikorera imizigo Nyabugogo wari wanyoye inzoga, atungura benshi muri Gare ya Nyabugogo mu Karere ka Nyarugenge, yigusha hasi abeshya ko hari umuturage umukubise igipfunsi anamusunikira ku modoka itwara abagenzi ya Trinity Express bituma imugonga.
Ahagana Saa yine n’igice zo mu gitondo zo ku wa Gatanu tariki ya 9 Nzeri 2016, ni bwo uyu Ndizihiwe utuye mu Mudugudu wa Kimisagara, mu Kagari ka Kimisagara yigushije imbere y’imodoka yari muri gare ya Nyabugogo ahita abeshya ko imugonze kugira ngo abone amafaranga.
Ndizihiwe cyangwa se Nyinya, akimara kugwa hasi yahise avuza induru anataka ngo imodoka iramugonze , ku buryo bamwe mu bagenzi bari muri iyo gare byatumye bahurura baza kureba icyo abaye.
Ndizihiwe yabwiye IGIHE ko agonzwe n’imodoka ndetse ko kugira ngo agongwe byaturutse ku muturage wamunyuzeho aramuhirika.
Yagize ati “ Yoo yooo! Ndi kubabara hano, Hoya sinzi ingonze mbonye ngwa hano gusa, Ni umuntu nyuzeho aransunika mpita ngwa mu modoka.”
Uyu mugabo yakomeje arira cyane anataka agaragariza abari bamushungereye ko yavunitse ukuboko ndetse akeneye ko abamugonze bamujyana kwa muganga.
Gusa icyatunguye benshi mu baturage bari bashungereye uwo Ndizihiwe, ni uburyo nyuma yo guhabwa amafaranga 500 yo kujya kugura umuti w’imvune yahise ahaguruka nk’umuntu muzima yisubirira mu kazi ke ko kwikorera imizigo nk’ibisanzwe.
Umwe mu baturage bari baje gushungera yavuze ko atangajwe n’ibyakozwe n’uyu mugabo wari umaze kubeshya ko yagonzwe.
Bizimukiza Emmanuel yagize ati “ Ndumiwe kuko nari nzi ko bamugonze ahubwo nidutinda kumujyana kwa muganga ashobora gupfira aha, gusa ntangajwe n’uburyo abaturage bamuzi bavugaga ko nabona amafaranga ahita ahaguruka, bamara kuyamuha koko agahita atangira guseka kandi yari ari kurira."


text:
Nyamagabe: Kumenya abinjira n’abasohoka mu midugudu bizafasha gucunga umutekano
Kumenya abinjira n’abasohoka mu midugudu, bizafasha ubuyobozi bw’ibanze kurushaho gucunga umutekano, kuko usanga abatazwi ari bo bahungabanya umutekano cyangwa se baturutse no mu tundi turere. Kuri More...
Ngororero: 24 % b’abana bavuka ntibandikishwa mu bitabo by’irangamimerere
Mu karere ka Ngororero kubana bavuka, 24% ngo ntibandikishwa mu bitabo by’irangamimerere. Ibi byagaragajwe na raporo yavuye mu ibarura ryakozwe aho 76% aribo ngo bagira amahirwe yo kwandikishwa muri ibyo More...
Gakenke: Land registration process blamed over sluggishness
It has been a year ever since land registration was done but only residents from six sectors out of 19 sectors of Gakenke District have  land ownership certificates. Deogratias Nzamwita, Gakenke District Mayor Issuing More...
Ruhango: Students flopping in masses for National ID Photo taking
On the moring of 23rd December 2012, over 300 students travelled to Niyokwizera Anita’s office in charge of photo taking newer Identity Card registrants in Ruhango districts. All Rwandans aged 16 years and More...
Burera: Abarenganyijwe mu kwandikisha ubutaka bwabo bagiye kurenganurwa
Ushinzwe ubutaka mu karere ka Burera, Kanyamihigo Sildio, aratangaza ko akarere kagiye gukora ibishoboka byose kugira ngo abahuye n’ikibazo mu kwandikisha ubutaka barenganurwe. Ikibazo kigaragara cyane mu More...
Ngororero: Haracyari ibibazo mwiyandikisha ry’ubutaka
Mu gihe hasihaye igihe kitarenze icyumweru ngo igikorwa cyo kwandika ubutaka mu murenge wa gatumba kirangire, urwego rushinzwe kwandika ubutaka muri uyu murenge rurahamagarira buri wese uziko atandikishije ubutaka More...


text:
Ku wa Gatatu tariki ya 14 Gashyantare, hizihizwaga Mutagatifu Valentin, inshuti y’abakundana. Benshi muri mwe bakunzi basomyi b’Ukwezi.com mwari mwabukereye ngo mwereke abo mwihebeye ko mukundana urudashira. Ingaragu n’abashatse, inshoreke na ba shuga, nta n’umwe wari uhejwe kuri icyo kirori, buri bamwe uko bifite. Ariko se urwo runyotera rw’urukundo niko ruhora na nyuma yo gushyingiranwa ? Umurundikazi Kirezi yakoze hasi anyibutsa ibuye, dore ko turi abavandimwe, imvura yagwa izuba ryakwaka.
Ku rubuga rwe (blog), mu itsinda YAGA, Kirezi Chloe asanga inzira inyurwa n’abashakanye idahora ishashe amawuwa, kuko nyuma y’imyaka 2 cyangwa 3, rya kome ryakaga ritangira gucuba, hagataho ubuzima bwa rusange, utugeso twasinziriye tukabyuka.
Mu mizo ya mbere mukibonana, ibuka muhana inimero, mwandikirana buri munsi, musohokana mugasangira agafi n’akagi, musomana mugatwarwa, buri umwe yumva ijuru ari iryo. Maze ubukwe mugapanga, mugasezerana kubana akaramata, imbere y’Imana n’abantu. Dore agatimba, dore amakoti n’imishanana, dore amahoni, dore amabyeri intagara ikaziba. Nyuma ya ya myaka ibiri itatu, buri wese atangira kubona ko hari aho yibeshye mu mareshyamugeni.
Imana se ntibahaye mukabyara Hungu cyangwa Kobwa cyangwa byombi, impundu zikivanga n’amarira y’urwonso. Inshingano z’umuryango zikimura urukundo, ngaho intonganya n’umukozi, ngaho umwana arwaye umusonga mu ijoro, hehe no kongera kugoheka.
Ubwo ni nako ibyo umwe ategereje ku wundi byiyongera bikanatera ibibazo, kubera ubwinshi n’uburemere bwabyo : umugabo nyamugabo, umukuru w’umuryango, ni uwureberera muri byose, agashaka ibisubizo n’aho bitabonekera. Mutima w’urugo nawe akamenya urugo, akita ku bana n’umugabo, akaba umunyabwenge kandi agahora yita ku bwiza bwe ngo akurure umugabo.
Urwo ruhurirane rw’inshingano rero nirwo ruvamo ihungabana iyo zitujujwe neza.
Ikindi uko iminsi ihita, buri wese yumva urugamba yararusoje agashyira intwaro hasi, kuko umunyago yawucyuye ; ko yatabarutse agahabwa impundu.
Umugabo akitotomba ko umugore atakimwitaho, atacyambara neza, atakizihirwa mu buriri. Ibintu bihora ari bimwe : umwana, umukozi, akazi, urusengero, nibyo bigaruka cyane, mbese umugabo akabona umukobwa yari azi mu myaka ishize atari uwo babana.
Umugabo umwe (w’Umurundi) umaranye n’umugore imyaka ine, agira ati, « Umugore wanjye twamenyaniye mu gafete, mbere y’uko tubana twararyoheje karahava. Twaratembereye, buri wikendi tugasohoka ku mazi, ariko ubu ndamureba nkagira ngo ndarota. Mbona atari we ahubwo nkamukumbura. »
Byose byaburiwe umwanya, inshingano nshya, amafaranga apangirwa byinshi bireba umuryango kurusha umuntu ku giti cye, kwiyitaho byararangiye.
Umugabo mu kaga, noneho nawe ntakibuka kwigurira akenda gashya, byose byarahindutse, ahubwo hatangiye amakimbirane, urabaza ikibazo ugasubizwa ikindi.
Buri wese mu nguni ye, aratura agahinda za watsapp na facebook, imipira ya zilige, imikino y’amahirwe n’inzoga, buri wese aho yishyikira. Ntawe ugihuza n’undi.
Umugore w’icyaruke ati, « Umugabo wanjye twakundanye imyaka 3, byari ibicika, ariko ubu nta kigenda. Gusohoka ni ugutaha ubukwe mu miryango, ibyo gusa, nta kintu tugikorana. Arava ku kazi aboneza mu kabari, yataha agahitira kuri telefoni. Tuvugana gake cyane gashoboka! ».
Imyitwarire ya gisore
Hari abagabo bamwe n’abagore bake bashaka guhora mu buzima bwa gisore kandi bubatse, nyamara Urya akadashira akosha nyirabukwe.
Ni gute wakwizihirwa no gutembera, kujya mu kabari, mu kabyiniro ugakesha hamwe n’incuti zawe za kera, ngo ukitse telefoni zo mu rugo zikubuza amahwemo? Nyuma yabwo ukumva ugombwa icyubahiro cy’umutware w’urugo.
Ku bagabo biroroha cyane kwitwara gisore, kuko umugore we aba yarabaye umubyeyi, uwo mu rugo, ashyize imbere umuryango.
Ingaruka zabyo ni uko ingo nyinshi ziberaho mu binyoma, byoroheje ariko bihoraho. Ntawe uvugisha ukuri ku uko akazi kagenze, ibiciro by’imyenda yaguze, ikoreshwa ry’amafaranga, amayira n’abo bagendana, imbuga za interineti asura, abo ahamagara n’abamuhamagara kuri telefoni, ubutumwa yakiriye, yajya kwitaba telefoni agasohoka ; nguko uko ingo zisenyuka.
Ab’inkwakuzi rero akaba yiboneye undi utamuteza siteresi(nta rasiyo asaba, nta mwambaro, nta keya, ni agacupa na burusheti) ;bahuza urugwiro kandi, ubwo ni ugutaha zibika, yirambikaho, akaraba ahindura imyenda asubira ku kazi, ubuzima bukaba ubwo.
Nyamugore nawe yahura n’umusore w’ibituza, ibitugu akabitigisa, agaca umugara mu ngabo itari iye wa; cyangwa akihurira n’igisaza cyayagwije, nawe agakuramo esheki.
Umwana uvutse ku bw’ibyago, ashakirwa imitungo rwihishwa, byavumburwa umuriro ukaka, abatamburanye ubuzima bakizwa na gatanya.
Uko biri kose, benshi bashaka bagamije kurambana, ariko gusaza, inshingano, ubushomeri n’ubukene byinjira urukundo rusohoka. N’ubwo bigoye kurubungabunga muri ibyo bibazo, buri wese yakazirikanye ko basezerana ……kubana mu mahoro no mu makuba, yaba muzima cyangwa arwaye….


text:
Umuhanzi Assiel Mugabe yashyize hanze indirimbo nshya yise “Uri Umwami wanjye” ibumbatiye ubuhamya bwe- AUDIO
Yanditswe na Imanishimwe Dieudonne October 28, 2016
Umuhanzi Assiel Mugabe uririmba indirimbo zihimbaza Imana Aganira n’ Ikinyamakuru ibyirirngiro.rw yagize ati “ indirimbo “Uri Umwami wanjye” mbazaniye n ‘indirimbo idasanzwe kurijye kuko ifite byinshi ivuze kubuzima bwanjye kandi […]
Umuhanzi Assiel Mugabe uririmba indirimbo zihimbaza Imana Aganira n’ Ikinyamakuru ibyirirngiro.rw yagize ati “ indirimbo “Uri Umwami wanjye” mbazaniye n ‘indirimbo idasanzwe kurijye kuko ifite byinshi ivuze kubuzima bwanjye kandi byakarusho akaba ariyo nzitirira Album yanjye.”
DORE UBUTUMWA IBUMBATIYE
Indirimbo “Uri Umwami wanjye”Ikubiyemo ubuhamya bw’ibyo nanyuzemo mu buzima bwanjye n’umuryango wanjye.Buri ntambwe y’ubuzima twateraga jye n’umugore wanjye twagiye twiringira Yesu kandi tukabona adukorera ibyo twifuza kugera n’ubu.
Mpereye kuri ibyo rero nahisemo kwandika iyi ndirimbo nshimangira Ko Yesu ari Umwami wanjye haba ku manywa( bisobanura ibihe byiza), haba nijoro( bisobanura ibihe bibi) ndetse akaba n’Umwami wanjye ibihe byose. Iyi ndirimbo inahumuriza imitima y’abantu b’abanyamibabaro, abarira , abarengana ndetse n’abizera ko Yesu ari hafi yabo ngo abatabare nk’uko natwe yagiye adutabara.
KANDA HANO WUMVE INDIRIMBO NSHYA YA ASSIEL MUGABE YISE” “Uri Umwami wanjye”
ibyiriringirorw@gmail.com